El PSOE fa una aposta decidida per a convertir Gandia en un Districte Digital associat al Campus de la UPV | Socialistes / Socialistas de Gandia. PSPV-PSOE\nSocialistes de Gandia » Notícies » El PSOE fa una aposta decidida per a convertir Gandia en un Districte Digital associat al Campus de la UPV\nL’alcaldessa de Gandia i candidata socialista a la reelecció, Diana Morant, ha presentat hui en el Campus de Gandia de la Universitat Politècnica de València (UPV), juntament amb Carmen Fuster (número 3 de la candidatura dels Socialistes de Gandia i directora de l’IES Tirant lo Blanc), Salvador Gregori (responsable del Programa de Govern i número 8 de la candidatura) i Vicenç Almenar (professor titular de la UPV i membre de l’Executiva del PSPV-PSOE de Gandia), el projecte de Districte Digital del seu Programa de Govern. “Es tracta d’un projecte estratègic i absolutament transversal per tal d’alimentar d’innovació i coneixement tots els sectors productius de la nostra ciutat per a tindre futur. Per tant, Gandia no pot quedar-se a la cua i l’Ajuntament ha de ser el motor en este sentit”, ha remarcat Diana Morant.\nD’esta manera, el PSOE farà una aposta decidida en el pròxim Govern local per a convertir la ciutat en un Districte Digital. Després de portar a terme un diagnòstic sobre la realitat de Gandia i la comarca de la Safor, s’ha comprovat que està conformada per un ecosistema empresarial molt divers i competitiu, que ja està treballant per a la resta del món. De fet, en companyia de la UPV i el sector empresarial, Gandia ha sigut certificada com a Ciutat de la Ciència i la Innovació pel Govern d’Espanya durant esta legislatura. “Com Administració Pública hem d’afavorir que este reconeixement siga el punt de partida per a créixer econòmicament dins del que es considera la digitalització dels sectors productius”, ha explicat la primera edil de Gandia.\nEls socialistes consideren que Gandia ha d’adaptar-se a noves maneres de consum que determinen els mercats, els quals passen obligatòriament per la digitalització, una realitat que tenen damunt de la taula les empreses. “Hem de fer una aposta decidida per la digitalització, perquè o passem per ahí, o molts sectors productius desapareixeran. És un tren al qual ens hem de pujar de la mà de la UPV i els centres educatius de la ciutat especialitzats en la generació del talent, com l’IES Tirant lo Blanc”, ha afirmat la candidata socialista, indicant que “els socialistes ens comprometem la pròxima legislatura amb la ciutadania, els sectors productius i les universitats amb l’estratègia de la digitalització”.\nD’altra banda, amb el projecte de Districte Digital també es milloraran els serveis públics coneixent informació en temps real per a ser més eficients de cara a la ciutadania. Així, s’han posat com a exemples el sistema de mobilitat intel·ligent desenvolupant solucions mitjançant una App que permeten la informació en línia de disponibilitat de places d’aparcament per a evitar recorreguts i voltes innecessàries per la ciutat, o la de gestió intel·ligent de residus mitjançant la millora de la logística en el moment de dur a terme la seua recollida i el seu posterior tractament coneixent si un contenidor està ple.\nEl Districte Digital permetrà descobrir els nous nínxols d’ocupació que es necessiten, i que estan (o estaran) sense cobrir en un horitzó temporal pròxim. Més que parlar de nous llocs de treball cal parlar de la seua transformació, ja que segons algunes estimacions, el 15% de les ocupacions actuals no existirà dins de cinc anys, però el 30% de les funcions requerides pel mercat laboral en eixe futur, tampoc existix encara. Per tant, l’Administració té l’obligació de mitigar al màxim eixa disfunció laboral amb la formació adequada perquè, tant l’oferta com la demanda del mercat laboral, aconseguisquen el seu punt d’equilibri de la manera més ràpida i eficaç possible.\nDesprés de presentació davant els mitjans de comunicació, Diana Morant, acompanyada de Carmen Fuster, Salvador Gregori i Vicenç Almenar, han mantingut una reunió de treball amb l’equip directiu del Campus de Gandia de la UPV encapçalat pel seu director, Jesús Alba, per tal d’exposar-los el projecte de Districte Digital.


La Barcelona Jazz Orquestra al Festival de Jazz de Marciac de França - SIESTV\n31 jul. 2009 La Barcelona Jazz Orquestra al Festival de Jazz de Marciac de França\nLa BJO actuarà conjuntament amb la Lincoln Center Jazz Orchestra, de Winton Marsalis, actualment la millor big band del mon.\nLa Barcelona Jazz Orquestra participarà aquesta nit al Festival de Jazz de Marciac – França -, un dels festivals de Jazz més importants d’Europa, acompanyats per la cantant Ann Hampton Callaway i el saxofonista Jesse Davis. La BJO actuarà conjuntament amb la Lincoln Center Jazz Orchestra, de Winton Marsalis, actualment la millor big band del mon, durant la nit més important del festival.\nL’elecció de la BJO per compartir concert amb la cèlebre LCJO de New York és un fet històric, per primera vegada un grup de Jazz de Catalunya pot mesurar-se amb una orquestra llegendària, i en el marc d’un dels festivals més grans d’Europa.\nLa Barcelona Jazz Orquestra va néixer fa 14 anys, i ha visitat molts festivals importants a Espanya i França, Treballa regularment amb grans estrelles del Jazz, amb voluntat d’acostar el Jazz a tots els públics, de manera acurada però amb la proximitat pròpia del Jazz.\nL’orquestra està formada per alguns dels més reconeguts músics de la ciutat, i també de fora, com el pianista Ignasi Terraza, els saxos Víctor de Diego o Xavi Figuerola, o el bateria de París Jean Pierre Derouard.


Motivar la lectura... amb un bon llibre!. Boolino blog: Queremos saber.... Cuentos infantiles y juveniles\nMotivar la lectura... amb un bon llibre!\nQueremos saber... · 19/06/2013\nPer Joana Costa Knufinke, Coordinadora Editorial de la Editorial Cruïlla (Grupo SM)\n“Mai oblidaré la tortura que era, quan jo era petit, anar a la biblioteca i trobar UN llibre que em semblés interessant.”\nQui ho diria, aquestes paraules son d’en Dav Pilkey, autor de l’arxifamosa sèrie del Capità Calçotets. Sí, a aquest superescriptor i dibuixant de gran renom internacional, de petit li costava molt llegir. Aquest és un problema que tenen molt nens: no troben un llibre que els motivi a agafar l’hàbit de llegir.\nQuan en Dav Pilkey es va fer gran, va decidir dedicar-se a escriure llibres per a nens. En concret, va decidir dedicar-se a escriure llibres atractius que a ell li hagués agradat trobar als estants de la biblioteca. Va decidir que les seves històries havien de tenir els següents ingredients:\nMonstres o robots com a protagonistes (o MILLOR encara... monstres I robots!)\nMOLTES il·lustracions (com a mínim, una per pàgina)\nCapítols MOLT curts (fins i tot només d’una o dues pàgines de llargada)\nAlmenys 100 pàgines (de manera que els professors els veiessin amb bons ulls!)\nI el més important... ser MOLT i MOLT divertits\nEl resultat d’aquest propòsit son els llibres del Capità Calçotets i els seus spin-offs (El Superbolquer i En Huk i en Gluk), uns llibres extraordinaris, originals i divertidíssims que enganxen a tots els lectors a partir de 8 anys –tant nens com nenes!- des de la primera pàgina. Ho avalen els més de 50 milions de còpies que en Dav Pilkey venut a tot el món.\nPer aquestes sèries s’hi passegen hipnoanells tridimensionals, robots, roba interior voladora, monstres, cagarades i papers de vàter gegants. Combina un text fresc i divertit amb tires de còmic, molts dibuixos i els superdivertits “Cine-a-mà”: dues pàgines que s’han de moure de pressa amunt i avall per veure com avança l’acció. I tot això, arrodonit per una filosofia que emfatitza l’amistat, la tolerància i la generositat.\nEn Català ja s’ha publicat 9 aventures del Capità Calçotets, 2 del Superbolquer i 2 d’en Huk i en Gluck tant en tapa rústica dins de la col·lecció El Vaixell de Vapor (sèrie blava), com en tapa dura. Tots ells són perfectes per a que els nens agafin l’hàbit de llegir... i ja no el puguin deixar mai més. Aquí es pot iniciar un llarg camí al món de la lectura.\nPalabras clave de este post: boolino recomana, capità calçotets, cruïlla, literatura infantil, foment de la lectura


Campus UPV Alcoi Archivos - Pàgina 3 de 10 - Les Muntanyes | Diari de l'Alcoià i les comarques centrals valencianes\nInici » Missatges marcats amb » Campus UPV Alcoi(Pàgina 3)\nL’Aula Magna de l’Edifici Viaducte del Campus d’Alcoi de la Universitat Politècnica de València (UPV) ha acollit l’acte de lliurament de distincions del curs 2020/2021. Empreses i entitats han premiat als millors Treballs Fi de Grau (TFG) i Treballs Final de Màster (TFM) amb 12 reconeixements. També s’han lliurat els premis de la ‘Càtedra Alcoi […]\nÀngel Lluís Ferrando i Jordi Sempere dirigeixen a l’Agrupació Musical del Campus d’Alcoi de la UPV en el Concert Solidari de Nadal\nL’Aula Magna de l’Edifici Viaducte ha acollit el tradicional Concert de Nadal. En aquesta ocasió s’ha organitzat en benefici de l’associació ‘Coratge’. Àngel Lluís Ferrando i Jordi Sempere han dirigit a l’Agrupació Musical del campus en distints moments del concert. També ha participat el grup de Teatre del Campus amb la lectura i interpretació de […]\nEl Campus d’Alcoi celebra un Concert de Nadal solidari a benefici de ‘Coratge’\nEl Nadal també arriba al Campus d’Alcoi de la UPV. El 16 de desembre l’Edifici Viaducte acull el Concert de Nadal, on la solidaritat, la música i el teatre s’uneixen a benefici de ‘Coratge’. L’Agrupació Musical de l’EPSA, dirigida per Jordi Sempere, i el grup de Teatre interpretaran el tradicional Concert de Nadal del Campus d’Alcoi de la […]\nAlumnes del Campus d’Alcoi guanyen un concurs a Barcelona\nEl Grup de Robòtica i mecatrònica del Campus d’Alcoi de la UPV (GROMEP) s’ha posicionat com a guanyador de la tercera edició de l’Autonomous Driving Challenge, un concurs de vehicles autònoms dirigit a universitats d’àmbit estatal. El grup de Generació Espontània del Campus d’Alcoi ha programat un vehicle autònom per aconseguir superar 4 reptes. Segons Jaime Masiá, responsable del […]\n10 de desembre de 2021ComentarLlegir més\nLa Setmana de la Ciència del Campus d’Alcoi finalitza amb una assistència de més de 1.000 persones\nEl Campus d’Alcoi de la UPV tanca exitosament la XVIII edició de la Setmana de la Ciència. L’esdeveniment es va allargar durant dues setmanes, entre el 12 i el 27 de novembre, amb un total d’11 activitats de tota mena, com ara conferències, visites guiades, monòlegs científics i tastos gastronòmics. La novetat, després de l’inici […]\n9 de desembre de 2021ComentarLlegir més\nInaugurada la XVIII Setmana de la Ciència del Campus d’Alcoi de la UPV\nLa XVIII Setmana de la Ciència del Campus d’Alcoi de la UPV ja ha començat. El rector de la UPV, José E. Capilla va presidir una inauguració a la qual va seguir la primera de les conferències programades, la de la catedràtica d’Ètica i Filosofia Política Adela Cortina. Cortina va exposar els seus coneixements sota el títol ‘Construir una democràcia autèntica: […]\n17 de novembre de 2021ComentarLlegir més\nEl Campus de la UPV d’Alcoi presenta la Setmana de la Ciència\nAlcoi ja coneix la programació de la Setmana de la Ciència. L’esdeveniment celebra la seua XVIII edició al llarg de dues setmanes per difondre nous coneixements de matèries molt variades, encara que totes elles relacionades amb la ciència. Durant la presentació, el director del Campus d’Alcoi, Pau Bernabeu, ha afirmat que la programació comptarà amb […]\nEl “I Congrés de Ciutats Intel·ligents i Big Data d’Alcoi”, va concloure amb un balanç molt positiu, tant pel que respecta a l’aforament aconseguit com per la qualitat de la seua programació. Organitzat per l’Ajuntament d’Alcoi, Districte Digital i el Campus d’Alcoi de la Universitat Politècnica de València a través de les seues càtedres ‘Ciutat […]


JA CONEIXEM EL TEMA DELS YOUNG GEORGIAN LOLITAZ PER A GEÒRGIA |\nJustament a finals del 2015, la televisió de Geòrgia va anunciar en autèntica primícia que els seus pròxims representants a Eurovisió seria la banda Young Georgian Lolitaz, una banda creada l’any 2000 i formada per Dima Oganesian a la bateria, Gia Iashvili com a baixista i vocalista, Nick Davitashvili com a guitarra i teclista i Nika Kocharov com a guitarrista i vocalista.\nAra bé, el desenllaç sobre quina seria la seva cançó per enviar a Suècia es va poder descobrir el passat dilluns durant l’emissió del programa Communicator on la vanda va interpretar les seves 5 cançons:\nA través d’una votació mixta entre televot i un jurat professional, aquest format per Christer Björkman, Sasha Jean Baptiste, Marvin Dietmann i Andy Mikheev, va fer que es decantéssin des d’un primer moment per la cançó guanyadora, Midnight Gold. Un tema totalment rock amb una bona base comercial. Cançó molt inpròpia del festival però amb la creença que podrà fer un bon paper si la interpretació final dels integrants de la banda la fan excel.lent.\nYoung Georgian Lolitaz és una banda molt coneguda a Geòrgia que va començar a les sales alternatives de Tbilisi on al cap de poc temps es convertirien en una banda coneguda. Han participat a varis festival del caucas com ara el Az Rock d’Azerbaidjàn i el Local Music Zone, el Print Of The Sea i el Zoals mzuri de Geòrgia.\nNo va ser fins el 2004 que van editar el seu primer disc, Lemon Juice. Poc després arribaria també un èxit sonat de la banda, Lave.\nAquí podeu veure l’actuació de la cançó que Georgia enviarà a Suècia i que participarà, en primer terme a la segona semifinal del Gloven Arena.


Presentació d’Ariel i els cossos de Sebastià Portell, al Centre LGTBI+ de Barcelona – Anna Pantinat\nPresentació d’Ariel i els cossos de Sebastià Portell, al Centre LGTBI+ de Barcelona\n24 Març 2019 annapantinat\nUs deixo amb el text que vaig escriure per a la presentació al Centre LGTBI+ d’Ariel i els cossos de Sebastià Portell\nEn primer lloc volia donar les gràcies al Sebastià per haver-me convidat a parlar d’Ariel i els cossos i a totes vosaltres per haver vingut.\nDeixeu-me, fer-vos un esboç del “cos” amb què es presenta aquest llibre, és a dir de l’aparença literària que té aquesta història: la història d’una persona sense cos. O millor dit, d’una persona que no s’identifica amb cap cos. Una persona que ho qüestiona tot: el gènere, el sexe, l’amor, l’amistat, les matemàtiques; una persona que qüestiona la seva existència fins al punt que obliga els altres a qüestionar-s’ho tot, també. Si té cos, Ariel, quin cos té? On és i com és Ariel?\nEl cos d’Ariel, l’existència o inexistència del cos d’Ariel, és l’eix central d’aquest història. Per a posar-vos un exemple, us transcric un fragment anomenat, precisament:\nEUGENI INTENTA ESCRIURE EL QUE ARIEL ÉS\nAriel és un cartell en moltes llengües. Ariel és la tempesta. Ariel és cantar bingo i errar una xifra. Ariel és tabac sense nicotina. Ariel és no saber quant ha de durar una abraçada.\nDeia que, abans de res, us volia parlar de la part literèria d’Ariel, entenent aquesta part literària com el vessant corpori d’una història. De la mateixa manera que de vegades s’entén que el nostre cos és el contenidor de la nostra persona, entenem que la forma literària és el contenidor d’una història. Així doncs, en general entendríem que aquest llibre que veieu és una novel·la. Però en realitat, igual que passa amb Ariel, no podem assegurar que aquest llibre sigui una novel·la. De fet, tampoc podem assegurar que aquest llibre transcrigui una història.\nEntenem que una novel·la, i ara cito la il·lustre Wikipèdia, és un gènere literari narratiu, generalment en prosa i d’una extensió que pot ésser considerable on s’expliquen fets de ficció a partir d’uns personatges, una ambientació, un narrador i un punt de vista.\nDoncs bé, aquest llibre que presentem avui no coincideix plenament amb el “cos” que hauria de tenir una novel·la, ja que no està únicament escrit en prosa, no sempre sabem exactament l’ambientació on es presenten aquests fets, ni sabem sempre quin és el personatge que els descriu.\nAriel i els cossos, a falta d’una definició que hi encaixi millor, direm que és una novel·la, però en tot cas és una novel·la amb una estructura molt atípica. La primera part és el relat de la relació entre el personatge Eugeni, enamorat fins al moll de l’os, i un altre anomenat Ariel (l’objecte del seu amor) i la segona és un recull epistolar entre David i Sara, en la que hi torna a aparèixer la figura d’Ariel. Si és o no és el mateix Ariel del principi és una més de les moltes incerteses que haureu de descobrir i/o interpretar. En Sebastià, com Ariel, us farà qüestionar tot allò que llegiu en més d’una ocasió.\nTornant a la idea anterior, és a dir, en l’aspecte que té aquest llibre, de seguida veureu que mostra una tipologia textual tan diversa que no el podreu identificar sinó com a text narratiu sense gènere. Seguint el joc que proposa el Sebastià, faré com l’Eugeni, que intenta “escriure el que Ariel és” i l’anomenaré, un text literàriament queer, questioning o de gènere expansiu. M’explico. Si seguíssim amb el paral·lelisme entre identitat de gènere sexual i gèneres literaris, Ariel és tan inclassificable que no ens cap en la paraula “home” o “dona” de la mateixa manera que no podem dir que és “poesia” o “prosa” És el + de les lletres LGTBI+. Hi apareixen alguns fragments anomenats “EUGENI INTENTA ESCRIURE EL QUE ÉS ARIEL”, com el que us he llegit fa un moment, que s’assemblen a la poesia en prosa. També hi ha les SESSIONS, que tant podrien ser sessions sexuals, com sessions d’aprenentatge, com sessions de teràpia i que podríem comparar amb la literatura del jo, és a dir, semblants a un dietari. A més a més, hi ha uns altres fragments que són poemes o aforismes anomenats: “NOTES A PEU D’ÀNIMA”.\nUs llegeixo una d’aquestes notes a peu d’ànima, la meva preferida, que em sembla que apunta aquesta idea. La necessitat identitària de la no-definició.\nNOTA A PEU D’ÀNIMA EN QUÈ ARIEL ESCRIU EL QUE EL COS RESPON\nDiuen que m’habiti i jo només em puc evitar\nNo he trobat el meu nom en cap dels diccionaris.\nDiuen: sigues, sigues, sigues, sí, sí, sí.\nperò el cos no.\nEl cos em calla\nAriel, com a personatge i com a novel·la, centra tota la tensió narrativa en aquest concepte que és el definir-se. El gran problema de la identitat. El gran misteri, la gran ficció que és la identitat. Perquè, de fet, definir-se és limitant, i fa caure en contradiccions i incomunicacions. El cos del personatge Ariel és problemàtic en tant que no encaixa en un gènere. De fet, no sabem quin és el sexe d’Ariel, en el sentit genital. El concepte “gènere” no només oprimeix la identitat dels nostres cossos sinó que també oprimeix la identitat de la literatura.\nAixí doncs, més que intentar definir què és Ariel i morir en l’intent, us parlaré d’alguns aspectes de la seva personalitat i de la seva genealogia.\nAriel no és només el nom de La Sirenita (aquell personatge de Disney que ha de renunciar al seu cos original asexuat per a convertir-se en dona i sacrificar-se per amor) sinó també un dels personatges més interessants de l’obra de Shakespeare, l’esperit de La Tempestat o La Tempesta. A la Tempesta de Shakespeare, Ariel és una mena d’esperit (el seu cos està atrapat a les ordres de Pròsper) moralment ambivalent. És una entitat que es pot tornar transparent i que pot fer embogir les persones fent-les sentir veus o músiques. També és capaç de crear tempestes catàrtiques. S’oposa a l’altre personatge arquetípic, Caliban (sí, el de Caliban i la bruixa de Federicci) que tot i estar atrapat també sota les ordres de Pròsper, no l’obeeix i es rebel·la. Ariel desitja i lluita per a conquerir la seva llibertat, però no s’enfronta mai a Pròsper, com Caliban. Li suggereix, li demana. Sedueix, manipula.\nEndinsant-nos en la figura d’Ariel com a “esperit”, i deixant de banda el seu cos (utilitzant aquests dos termes cos/esperit amb consciència binària i per tant, parcial), podríem trobar moltes semblances amb aquests dos personatges anteriors. L’Ariel portellià, com La Sirenita, renuncia al seu cos per amor i com l’Ariel shakespearià mai sempre s’escapa; i encara més significativament, anteposa la seva llibertat per sobre de qualsevol consideració moral. En això, l’Ariel “Sirenita” i l’Ariel “Tempesta” són les dues cares dels dos temps d’Ariel, el de la primera part d’aquest llibre i el de la segona. L’antroponímia Ariel, de fet, és d’origen hebreu i apareix a la bíblia tant com a àngel com a dimoni. En el seu sentit original significa “lleó de déu”, “llar de l’altar de déu” o “fogó de l’altar de déu”. També l’Ariel portellià és fogós i diví a la vegada.\nAbans parlàvem com els gèneres literaris oprimeixen la literatura, i ara m’agradaria afegir que els cànons literaris ens oprimeixen igual que la talla 38: deixem de parlar d’alta i baixa literatura, com si totes les literatures no fossin interessants quant a diverses. La revolució literària doncs, ve de la mà de la deconstrucció d’allò que és o no és acceptable, d’allò que és o no és literàriament rellevant. Per tant, la Sirenita i Shakespeare s’han de trobar com la metaliteratura i la novel·la rosa. El personatge de David, diu, en un moment “la meva novel·la serà per a lletraferits però qualsevol jubilat podrà seguir-la”. Aquesta és, també una altra característica que fa d’aquest llibre un text únic, revolucionari en tant que apunta cap a moltes de les crisis que vivim. Inclosa la de la postmodernitat.\nPer acabar, voldria dibuixar dos temes que em semblen importants, ja que parlem de crisis, de revolucions i d’opressions identitàries. Ariel i els cossos dispara, d’una banda cap a la passió i de l’altra, cap a la bogeria. Tot i que les anomeno per separat ambdós davallen a través dels personatges com a víctimes i botxins. La passió se’ns presenta com la tempesta que provoca l’Ariel de Shakespeare, una oportunitat per a redimir-se a base d’estar immers en situacions perilloses. Situacions que poden fer embogir els personatges, fer-los perdre el nord, naufragar. I encara més: quan parlem d’”embogir”, no estem psiquiatritzant l’experiència pertorbadora? I ara us podria parlar de la bogeria de Virginia Woolf i com Virgina Woolf va escriure Orlando i tots els paral·lelismes que hi ha entre Orlando i Ariel però us deixaré amb en Rubén i el Sebastià i seguirem parlant d’Ariel i no morirem en l’intent.\nLes fotos són de Ferran Mir Culell\nCarrer del Comte Borrell, 22, 08015 Barcelona, España\nEntrada prèviaMaria Sevilla i “Qui no s’anomena” Entrada següentL’Altre món que ja existeix


L'ASSOCIACIÓ CULTURAL PAUPATERRES, en endavant RESPONSABLE, és el responsable de les dades personals de l’usuari i li informa que aquestes dades seran tractades de conformitat amb el disposat en les normatives vigents de protecció de dades personals, el Reglament (UE) 2016/679 del 27 d’abril del 2016 (GDPR) relatiu a la protecció de les persones físiques.\n3.1. DESTINATARIS DE LES DADES ANÒNIMES / PERFILS PSEUDOANÒNIMS Utilitzem sistemes i tecnologies per a l'obtenció de perfils d'usuari pseudoanònims o anònims. Aquestes dades no poden identificar un usuari concret.\n3.1.1. HOTJAR Utilitzem Hotjar per comprendre millor les necessitats dels nostres usuaris i optimitzar aquest servei i experiència. Hotjar és un servei de tecnologia que ens ajuda a comprendre millor l'experiència dels nostres usuaris (per exemple, quant de temps passen en quines pàgines, en quins enllaços trien fer clic, què els agrada o no els agrada als usuaris, etc.) i això ens permet crear i mantenir el nostre servei amb comentaris o suggeriments dels usuaris. Hotjar utilitza cookies i altres tecnologies per recopilar dades sobre el comportament dels nostres usuaris i els seus dispositius (en particular, l'adreça IP del dispositiu (capturada i emmagatzemada només en forma anònima), mida de la pantalla del dispositiu, tipus de dispositiu (identificadors únics del dispositiu), informació del navegador, ubicació geogràfica (sol país), idioma preferit utilitzat per mostrar el nostre lloc web). Hotjar emmagatzema aquesta informació en un perfil d'usuari pseudònim. En Hotjar mai farem servir aquesta informació per identificar usuaris individuals o per comparar-los amb dades addicionals d'un usuari individual. Per a més informació, consulteu la política de privacitat de Hotjar fent clic en aquest enllaç. Pot optar per no participar en la creació d'un perfil d'usuari, l'emmagatzematge de dades de Hotjar sobre el seu ús del nostre lloc i l'ús de cookies de seguiment de Hotjar en altres llocs web seguint aquest enllaç d'exclusió.\nDret a retirar el consentiment en qualsevol moment. Dret a accés, rectificació, portabilitat i supressió de les seves dades i la limitació o oposició al seu tractament. - Dret a presentar una reclamació davant l’autoritat de control designada (Agència de Protecció de Dades - www.agpd.es) si es considera que el tractament no s’ajusta a la normativa vigent. Dades de contacte per exercir els seus drets: Tots els contactes i sol·licituds relacionats amb aquesta política han d’enviar-se per escrit o persona a la persona mencionada en el punt 1.1\nQue de conformitat amb el que disposen les normatives vigents en protecció de dades personals, el RESPONSABLE està complint amb totes les disposicions de les normatives GDPR per al tractament de les dades personals de la seva responsabilitat, i manifestament amb els principis descrits en l'article 5 del GDPR, pels quals són tractats de manera lícita, lleial i transparent en relació amb l'interessat i adequades, pertinents i limitats al que és necessari en relació amb els fins per als quals són tractats. El RESPONSABLE garanteix que ha implementat polítiques tècniques i organitzatives apropiades per aplicar les mesures de seguretat que estableixen el GDPR per tal de protegir els drets i llibertats dels Usuaris i els ha comunicat la informació adequada perquè puguin exercir-los.


Un incendi en un pis de Girona deixa 2 ferits i 14 persones desallotjades\nEls Bombers de la Generalitat han intervingut amb un total de nou dotacions per extingir les flames\nper Júlia Navarro / ACN diumenge, 29 de novembre 2020 - 12:40h\nEl foc ha deixat dues persones ferides i un total de catorze desallotjats | ACN\nDos ferits i 14 desallotjats és el balanç de l'incendi d'un habitatge al centre de Girona, segons els Bombers de la Generalitat. L'avís del foc s'ha rebut a les 07.59 hores d'aquest diumenge al número 10 del carrer d'en Joan Reglà, a tocar del Parc del Migdia. Les flames calcinaven un pis situat a la sisena planta, mentre la temperatura i una espessa fumarada afectaven l'escala de tot l'immoble.\nDues persones, al @htrueta per a una revisió a causa d'un incendi a un pis a Girona (avís 7.09 h) Hi hem treballat 9 dotacions de #bomberscat Ha cremat un 6è pis al c/Joan Reglà. Cap a les 11 h els veïns del bloc afectat podien retornar a casa\n— Bombers (@bomberscat) November 29, 2020\nUn total de 9 dotacions dels Bombers s'han desplaçat a la zona i han evacuat 14 veïns (12 adults i 2 menors), mentre que un inquilí de mobilitat reduïda s'ha quedat confinat a casa seva amb l'ajuda de personal d'emergències. Els dos ferits per inhalació de fum –un home de 71 anys i una dona de 63- han estat traslladats pel SEM a l'Hospital Josep Trueta. A les 11.20 hores, els veïns ja han pogut tornar als seus habitatges.\nIntervenen de matinada per apagar un foc a Sant Cugat\nLa passada matinada, els Bombers també han intervingut per apagar un altre incendi declarat en una casa de Sant Cugat del Vallès, a la comarca del Vallès Occidental. En aquest cas, ha estat el foc d'una xemeneia el que ha causat importants desperfectes a la coberta de l'edifici. L'avís per incendi es va rebre a les 1.10 hores, i fins al lloc dels fets s'han desplaçat un total de cinc dotacions del cos d'emergències. Afortunadament, cap persona ha resultat ferida.\nEl foc de xemeneia d'aquesta nit a una casa de Sant Cugat (avís 1.10 h) ha causat danys notables a la coberta de l'edifici. Per sort, no hi ha hagut ferits. hi hem treballat 5 dotacions de #bomberscat pic.twitter.com/GwpiYEaHiW


Viatge a l'Uzbekistan i al Turkmenistan - Viatges Pujol\nViatge a l’Uzbekistan i al Turkmenistan\nViatges en grup i en privat 2020\nDiA 1. BARCELONA / MADRID – TAIXKENT\nSortida de Barcelona o Madrid en vol amb destinació Taixkent. Nit a bord.\nDIA 2. TAIXKENT (UZBEKISTAN)\nArribada a Taixkent. Assistència a l’aeroport i després dels tràmits de duana, trasllat a l’hotel. Habitació disponible a l’arribada. Esmorzar a l’hotel. Posteriorment, visitarem la part antiga de la ciutat incloent-hi les visites del Khasti Imom, les madrasses Barak Kan i Kafal Shohi, així com la Biblioteca, situada a la mateixa plaça i que té la seva importància per albergar “l’Alcorà d’Usman”, original del segle VII. Continuarem amb les madrasses Kikaldosh i Abdulkasim, que daten dels segles XVI-XIX. També ens aproparem fins al mercat oriental de Chorsu. Dinar en un restaurant local. Continuació de les visites de Taixkent amb el Museu de les Arts Aplicades i la Plaça de la Independència i Eternitat. Aquesta plaça es compon del Monument de la Independència i l’Humanitarisme inaugurat el 1991; el Memorial de la II Guerra Mundial, que és l’estàtua en honor als caiguts en la Segona Guerra Mundial i l’Arc Ezgulik a l’entrada de la Plaça. També veurem les fonts de la ciutat i els monuments moderns, Plaça de l’Òpera i Ballet i la Plaça d’Amir Temur. Tornada a l’hotel. Allotjament.\nDIA 3. TAIXKENT – URGENCH – KHIVA\nEsmorzar d’hora a l’hotel. Trasllat a l’aeroport per agafar el vol cap a Urgench (segons l’horari de vols). Arribada a Urgench i trasllat a Khivà (30 km). Visita al Complex arquitectònic d’Ichan-Kala (segles XII-XIX): Kalta Minor, Castell Kunya Ark, Madrassa Mohammed Rahim Khan, Minaret i Madrassa Islom Khodja, Complex arquitectònic Tash Hovli (harem del segle XIX), Mausoleu de Pahlavan Mahmud (segles XIV-XVIII), Mesquita Juma (segle X) i Madrassa Allah Kuli Khan. Dinar en un restaurant local. Trasllat a l’hotel i allotjament.\nDIA 4. KHIVA – CHECK POINT SHAVAT-KUNYA URGENCH – DASHAUZ – AIXKHABAD (TURKMENISTAN)\nEsmorzar a l’hotel. Sortida cap a la frontera Shavat (65 km). Acomiadament del guia uzbec. Pas de frontera (800 m a peu) i tràmits de duana. Trobada amb el guia turcman. Continuaciό del viatge per carretera fins al Parc històric Kunya Urgench (125 km). Les muralles de la fortalesa d’Ak Gala són l’evidència de la seva antiguitat i alguns mausoleus daten dels segles XIII-XIV: els Mausoleus magnífics de Turabek Khanym (esposa de Kutlug Timur), els Jorezmites Il Arslan, Tekesh i Sultan Ali i del famós mestre sufí Nadjmeddin Kubra. Aquí visitarem el minaret més alt a l’Àsia Central, de 62 metres d’alçària, que va pertànyer a Kutlug Timur. És un dels 60 minarets construïts de maó a l’Àsia Central. Per acabar, visitarem la Porta d’Ak Dash del que es creu que era un portal del Caravanserai i les Muralles de Kyrk Molla. Dinar tipus pícnic a Kunya Urgench. Tornada a Dashauz (110 km) per agafar el vol domèstic fins a Aixkabad, la capital del Turkmenistan. Arribada i allotjament a l’hotel.\nDIA 5. AIXKHABAD (TURKMENISTAN)\nEsmorzar a l’hotel. Al matí visitarem el lloc arqueològic de l’Antiga Nisa (UNESCO) que inclou la fortalesa de l’Antiga i Nova Nisa. Fou fundada al segle III aC i va existir fins al segle III de la nostra era. Segons els arqueòlegs, la fortalesa de Nova Nisa era el centre de la ciutat dels Parts i va existir fins al segle XVI-XVII, mentre que la fortalesa de l´Antiga Nisa era la residència dels reis Parts. Dinar en un restaurant local. A continuació, visita de la ciutat que inclou: l´Arc de la Neutralitat, la Mesquita Turca d´Ertogrul Gazi, el Museu Nacional d´Història i Etnografia, el Gulistan Basar, el Monument de Cavall Akhal-Teke, el Parc de la Independència, el Monument Ruhnama i la Mesquita Turkmenbashi. Tornada a l’hotel i allotjament.\nDIA 6. AIXKHABAD – MARY – CHECK POINT FARAB – BUKHARA (UZBEKISTAN)\nEsmorzar d’hora a l’hotel. Trasllat a l´aeroport per agafar un vol domèstic cap a Mary. Arribada a Mary i trasllat cap a Merv (35 km) (Alexandria de Margiana), que és la capital de la província pròspera de Margiana i el nus principal en la Gran Ruta de la Seda a més de Patrimoni de la UNESCO. Durant molts segles la ciutat va tenir bones relacions comercials amb l’Índia, la Xina i altres països de l’Orient. El nucli del Vell Merv és Erk-Kala. Les seves muralles destaquen entre altres fortaleses. La seva àrea total és de 20 hectàrees. L’alçària de les muralles arriba als 25-29 metres. Al segle IV aC la ciutat i tota la regió Margiana foren conquerides per Alexandre Magne. Després de la mort d’Alexandre Magne les terres de Margiana formaren part de l’imperi dels selèusides. El principal progrés de la ciutat va ser amb l’arribada dels selèucides. Com tots els països de l’Àsia Central, Merv fou destruït pels mongols. Tului, fill de Genguis Khan, va destruir la ciutat i una llibreria amb 150.000 volums. Dinar en un restaurant local. Trasllat a la frontera Farab (300 km). Acomiadament de l’equip turcman. Pas de frontera (1.000-1.500 m a peu). Tràmits de duana i trobada amb l’equip uzbek. Continuació fins a Bukharà (95 km). Arribada i allotjament a l’hotel.\nDIA 7. BUKHARA\nEsmorzar a l’hotel. Inici de la visita de la ciutat amb el Mausoleu dels Samani, la deu santa Chashmai Ayub, Mesquita Bolo Hauz i Ciutadella Arq. Dinar en un restaurant local. Prosseguirem amb el Minaret Kalyan i Mesquita Po-i-Kalyan, Madrassa Miri Arab, Cúpula Toki Zargaron, les Madrasses Ulughbek i Abdullazizkan, Cúpula Toki Telpak Furushon, Mesquita Magoki Attory i Cúpula Toki Sarafon. Tornada a l’hotel i allotjament.\nDIA 8. BUKHARA – SAMARCANDA\nEsmorzar a l’hotel. Seguirem amb les visites a Bukharà que inclouen: el Complex arquitectònic Lyabi Hauz, conjunt de dues madrasses i una Khanaka i Chor Minor. Dinar en un restaurant local local. Sortida amb destinació Samarcanda (290 km, 5 h). Arribada i allotjament a l’hotel.\nEsmorzar a l’hotel. Avui es duran a terme les visites a la ciutat de Samarcanda que inclouen: la Plaça Registan, Madrassa Ulughbek (segle XV), Madrassa Shir-Dor (segle XVII), Madrassa Tilla-Kori (segle XVII) i Mausoleu Guri Emir (tomba de Tamerlà, segles XIV-XV). Dinar en un restaurant local. A continuació, visita a la Mesquita Bibi-Khonum i Basar Siab. Tornada a l’hotel i allotjament.\nDÍA 10. SAMARCANDA-TAIXKENT (TREN AFROSIAB)\nEsmorzar a l’hotel. Finalitzarem les visites de Samarcanda amb el Complex arquitectònic Shakhi-Zinda (segles IX-XV), el Museu de la ciutat antiga Afrosiyab i l’Observatori Ulugh Beg (segle XV). Dinar en un restaurant local. A l’hora prevista trasllat a l’estació de trens per agafar el tren d’alta velocitat AFROSIAB amb destinació a Taixkent. Arribada i allotjament.\nDIA 11. TAIXKENT – BARCELONA\nEsmorzar a l’hotel. Trasllat a l’aeroport per agafar un vol amb escala i amb destinació final Barcelona o Madrid. Fi del viatge i dels nostres serveis.\nConsulti preus per persona i característiques especials d’aquest viatge\nIchan Qala Luxury Boutique 4*\nOrient Star Khiva 3* (antigua madrasa)\nGrand Emir Residence Boutique Hotel\nNota: Hi ha hotels de l’Uzbekistan i el Turkmenistan que són molt senzills son muy sencillos, alguns de construccions baixes i sense ascensor. La qualitat dels hotels d’Àsia Central és, en general, inferior a la qualitat europea d’hotels\nVols línia regular Barcelona/Madrid – Taixkent – Barcelona/Madrid\nAllotjament en els hotels previstos o similars.\n10 esmorzars, 8 dinars en restaurants locals i un dinar tipus pícnic.\nServeis en transport amb aire condicionat.\nLes entrades als museus, monuments i llocs històrics que es visiten.\nGuies de parla hispana a l’Uzbekistan i el Turkmenistan.\nVols domèstics en classe turista Taixkent-Urgench / Dashauz-Aixkhabad / Aixkhabad – Mary.\nBitllet en tren en classe turista de Samarcanda a Taixkent.\nTramitació dels dos visats i cost del d’Uzbekistan. El visat turcman es lliura i paga en arribar. Cost aprox. 59 USD + 14 USD targeta de migració.\nEl viatge no inclou sopars, begudes, propines, maleters, així com qualsevol servei no especificat en el viatge. En alguns llocs es cobren unes taxes per realitzar fotos.


Cap de Sant Jaume, que a la costa oest de Barbados , és interessant per a excursions, relaxants vacances a la platja i diversos esports. I si heu estat buscant un lloc ideal per explorar el món submarí i practicar esnórquel, aquest promontori és exactament el que necessiteu.\nEl Cap de Sant Jaume es troba a la part occidental de la illa. La ciutat principal del comtat és Holtown . Per cert, l'última és la ciutat més petita de Barbados .\nNo serà superflu notar que l'àrea del cap és d'uns 30 quilòmetres quadrats. m, i va ser fundada a la llunyana 1625 pels britànics, que primer van arribar a Barbados. Per què Santiago? Resulta que el cap va ser nomenat en honor del rei britànic, la flota va ingressar al port en l'any esmentat. Per cert, després d'algun temps es va canviar el nom de "Tiny Britain", però després d'un cert interval de temps, es va retornar l'antiga "St. James".\nA més, aquells ponneshites a la platja, assegureu-vos de fer una gira "als senders dels primers anglesos de Sant Jaume". Allà veureu edificis antics a l'estil britànic. Es tracta dels restaurants, botigues i fins i tot de l'església, que cal esmentar per separat. Pel que fa als llocs d'interès, no està fora de lloc per esmentar aquells que el Cap és famós per la majoria:\nL'església de Sant Jaume és un exemple sorprenent de l'estil arquitectònic tradicional britànic.\nEl Museu Marítim, ubicat al Parc Folkestone , explicarà els habitants de les profunditats del mar.\nFàbrica de sucre de la fàbrica de sucre de Portvale, aquí se us explicarà detalladament i mostrarà com succeeixen les Barbados.\nEl Royal College de Barbados és la institució més popular de les illes del Carib, fundada a mitjans del segle XIX per l'amo de les plantacions de sucre de Henry Drake.\nEntreteniment i compres a St. James\nLa recreació en aquesta àrea sol anomenada una de les més elitades a les aigües del Carib. És Sant Jaume que és preferit per moltes celebritats de Hollywood i individus rics. És interessant que els habitants cridin al cap "un banc ple d'or". Bella, oi? I no és només la sorra, el seu color recorda a aquest car metall, però a la vora, la majoria de les quals està construït amb encantadores vil·les, mansions i hotels de cinc estrelles.\nPer cert, aquest és un veritable complex esportiu. Aquí no només es pot jugar al cricket, sinó també aprendre aquest esport, que, per cert, a Barbados és considerat nacional. El que tothom li agradarà, que li encanta esquitxar-se a l'aigua, així que això és navegar . No pots trucar-te un mestre d'aquest negoci? No us preocupeu: a St. James hi ha diverses escoles on tot aquell que vulgui des d'un principiant es pot convertir en un professional.\nQuant a les compres, hi ha dos grans mercats a St. James, on podeu comprar absolutament tot el que us interessa: Chattel Village i West Coast Mall. Si t'agraden coses rares, a continuació, et donem la benvinguda a la botiga d'antiguitats Greenwich House Antiques. I Paynes Bay: aquest és un veritable mercat de peix, que ven a qualsevol representant del món submarí.\nAixí, els més populars entre els turistes són els següents hotels:\nHotel Beach View - hotel amb vistes a la badia de Paines. Aquest lloc no es pot trucar pressupost. Per tant, per a una nit és necessari donar uns 200 dòlars.\nEl Lantana Resort Barbados és un apartament de vacances situat a només 100 m de la platja. El preu de l'habitació és de $ 160.\nEl LeMarida Suites es troba a 500 m de la platja de Haywoods . El preu de l'habitació és de $ 80.\nMorris Apartments - un lloc ideal per a aquells que estimen unes vacances belles i al mateix temps econòmiques. El preu de l'habitació no és superior a $ 40.\nA St. James no només podràs trobar allotjament per a esbarjo, sinó també refrescar-te en bars i cafès locals:\nBliss Cafe. Cal venir aquí i proveu els waffles d'esmorzar, que es preparen d'acord amb una recepta especial.\nChampers. Es tracta d'un restaurant on tots els visitants estaran satisfets no només amb deliciosos plats amb servei modern, sinó també una vista elegant de la costa azur.\nRestaurant Nishi. T'agrada la cuina japonesa? Aleshores veniu aquí.\nCova de peixos de Cuz. Aquest és un lloc ideal per a aquells que volen degustar plats de la cuina Barbados a un preu baix.\nEl cap és a 30 km de Bridgetown i es pot arribar en taxi o en transport privat, desplaçant-se per la carretera Hwyy 24 cap al nord.\nLleis de Costa Rica\nResorts de Barbados\nJamaica - Temporada\nCompres a Barbados\nHondures - hotels\nHondures - aeroports\nAbsurd - propietats medicinals i contraindicacions\nLa laanya de vedella\nEva Longoria sense maquillatge\nCorrecció de plecs nasolabials\nBomba submergible per a l'aquari\nCom enganxar fons de pantalla de vinil sobre bases no teixides?\nQuè portar a l'any del cavall?\nCom pot fer la lactància materna el greix de la llet?\nPurificador d'aire amb mans pròpies\nLa bronquitis en l'embaràs és la manera més segura de tractar\nLa corrupció: com esbrinar qui ho va fer?\nShuba transformador de la guineu polar: els models i colors més de moda i pràctics\nCom fer gelats "Plombir"?\nOli d'arç de mar per a la cara\nMask-gommage - què és?\nQuist ovari endometriòtic - tractament


bloGuejat: Petits plaers\nSense dubte, qui no sap descobrir petits plaers en tantes i tantes i tantes coses que ens envolten, és que és mort en vida.\nM'és igual tenir, vull assaborir.\n... ho escriure el que et plau!\nBons petits plaers a tothom!\naaaaaaargh xocolataaaaaaa (a l'estil baves-Homer) ;) Estar viu i ser-ne conscient, em sembla perfecte.\n"Són plaers a l’abast de tots".\nNo exactament: només estan a l'abats dels que son prou rics per gaudir-ne. Parlo de riquesa espiritual, és clar, que, tot i que no ho sembli, és tant o mes escassa que la riquesa material.\nDoncs no està gens malament aquest recordatori.\nA vegades se'ns escapen aquests petits plaers per les nostres presses o les nostres cabòries.\nM'ha agradat i m'ha fet pensar!\nObvi potser, però no per això menys cert. Ostres, mira que sóc friki, el petit plaer que més m'ha fet assentir ha estat el de les cerveses amb amica parlant de física quàntica i genètica molecular...\nPot semblar obvi, però massa sovint ens n'oblidem i cerquem allà on no hi ha res..\nM'encanta la filosofia de vida dels petits plaers, anar de petit plaer en petit plaer per fer un dia ben gran. Si és que en la senzillesa està la màgia.\nDe vegades anem a ulls clucs i no sabem apreciar-los... I el que ens perdem!\nM'ha sobtat el del cementiri! ^^\nObvietats que, a vegades, oblidem...\nJo intento tenir un parell d'aquests plaers cada dia (la xocolata mai falta a casa), així els dies tenen més bon color. Bé, menys:"converses apassionades sobre física quàntica i genètica molecular", això em costaria una mica més d'aconseguir... jeje\nUna recuperació que val la pena.


Verdaguer i Llull fan un - VilaWeb\nDimarts 20.02.2007 06:00\nVerdaguer i Llull fan un\nEdicions 62 publica 'Perles', una selecció de càntics del 'Llibre d'amic i amat' de Ramon Llull posats en vers per Verdaguer\nJordi Cornudella, d'Edicions 62, va encarregar a Enric Casasses l'edició d'un llibre singular, 'Perles' de Jacint Verdaguer. Tots dos l'havien llegit i tots dos tenien la dèria de tornar-lo a publicar perquè era introbable. El volum recull 170 càntics del 'Llibre d'amic i amat' de Ramon Llull posats en vers per Verdaguer. L'edició, que s'ha basat en el manuscrit, presenta els poemes de Verdaguer amb les proses corresponents de l'obra de Llull. Llegiu-ne uns fragments (pdf).\nL'any 1893 Verdaguer practicava exorcismes en una finca del carrer de Mirallers de Barcelona. Era l'època més agitada del poeta, quan el bisbe Morgades i el marquès de Comillas (fins llavors el seu protector) li declararen la guerra, el confinaren al santuari de la Gleva i li prohibiren de tornar a Barcelona. L'any següent Verdaguer es va escapar i va passar tres setmanes al monestir de Miramar, entre Valldemossa i Deià, a la serra de Tramuntana de Mallorca. És en aquest indret, propietat de l'arxiduc Lluís Salvador d'Àustria, que Ramon Llull havia fundat la seva escola de llengües orientals sis segles abans. L'arxiduc era un dels principals impulsors de la recuperació de la figura de Llull, va fer de mecenes de les primeres edicions modernes de la seva obra, i feia temps que proposava a Verdaguer que anés a Mallorca per escriure un gran poema èpic sobre el Mestre. Durant aquells dies el poeta va tornar a llegir el 'Llibre d'amic i amat' de Llull, una obra que Verdaguer considerava 'el veritable llibre d'or de la nostra literatura'. En aquells moments tan difícils per a Verdaguer, la breu estada a Miramar li va ser fonamental.\nExplica Casasses al pròleg: 'En els moments de la crisi Verdaguer fa uns llibres plens de violència i de dolor contra la violència que se li feia. Però a partir de Miramar el to canvia. Deixa de lluitar amb els enemics terrenals i es dedica a fer el que realment li importa: el viatge espiritual a les entranyes de l'ànima i del món, que són dues realitat infinites i plenes de belleses.' És en aquest estat d'esperit que, l'any següent, escriu 'Perles', en què el poeta pren uns 170 càntics d'aquest llibre de Llull (dels més de 300 que en té), i els posa en vers.\nSegons Casasses, 'en aquest llibre Verdaguer fa uns poemes que són d'ell i són de Llull al mateix temps. Alguns són dels millors que va escriure Verdaguer'. I Cornudella remata: 'Verdaguer era perfectament capaç de pensar en vers i crec que sentia l'amic i l'amat en vers.' Verdaguer mateix explica el seu estat d'ànimal text introductori del llibre, que també s'inclou en aquesta edició: '...no sentint-me capaç d'inventar una nota digna, i ni volent ni gosant aixecar la meva veu a casa del gran Mestre, repetia a ma faisó i manera com un humil ressò les notes divines de sos càntics.' I acaba dient: 'Passava per vora el verger de l'Amat, e hi he vistes tantes i tan belles flors que he caigut en la temptació de collir-ne unes quantes de les més vistoses, que avui oferesc als aimadors de la bella poesia mística. Totes elles des de la primera a l'última són del jardí del venerable Mestre, jo sols reclamo com a propi les quatre fulles de falguera amb què he guarnida la humil toia i el pobre fil de la versificació amb què l'he llegida.'\nUna edició que prové del manuscrit original\nNo va ser fins després de mort Verdaguer que es va publicar 'Perles', l'any 1908, un volum que no s'ha tornar a publicar independentment fins ara. Casasses deixa ben clar que aquesta no és una edició crítica ni un estudi erudit, 'sinó simplement una edició rebedora'. La primera idea era simple, posar en solfa l'edició que va fer l'editorial Selecta l'any 1964, dins les obres completes de la Biblioteca Perenne. Però una mirada atenta de l'edició va revelar als curadors que era imprescindible d'anar a la Biblioteca de Catalunya i consultar els manuscrits originals.\nDe 'Perles', se'n conserven tres quaderns (dos esborranys que Casasses i Prats no han tingut en compte) i un quadern passat a net, que s'havia de retocar, i que ja podia anar a impremta. Diu Casasses que tot en aquesta llibreta és ben llegidor, encara que hi ha alguns passatges ratllats i substituïts per uns altres, o solucions dobles o triples sense indicació de quina és o seria finalment la preferida. 'Sempre és un compromís triar una opció o una altra, encara que sigui la més raonada, diu Agnès Prats, per això al final del llibre adjuntem una relació de notes i comentaris.'\nPer Cornudella, l'edició d'aquest volum vol reivindicar una obra fonamental de Verdaguer, que alhora suposa la reivindicació d'una obra fonamental de Llull.\n(A la foto: Agnès Prats, Enric Casasses i Jordi Cornudella.)


Presentació del projecte de memòries familiars de 2n - Batxillerat Granés - Escola especialitzada en Batxillerat\nFa uns dies, els alumnes de 2n de Batxillerat de l’itinerari de Comunicació i Periodisme van presentar l’últim projecte d’aquest curs. Aquest ha consistit en l’escriptura d’unes memòries familiars.\nDurant aquest projecte anual, cadascú dels alumnes ha pogut treballar i conèixer la història de la seva família al llarg del s. XX, a través d’entrevistes, objectes, documentació, llocs, música que han anat trobant i també que els seus familiars han volgut compartir amb ells.\nTots ells han descobert històries familiars que els han sorprès i que els han ajudat a conèixer millor qui són i d’on venen.\nHem volgut parlar amb la Cécile Martínez, professora de l’assignatura que ens ha explicat que, aquest projecte es divideix en dos eixos principals. “D’una banda, es pretén potenciar la metodologia aplicada a les ciències socials, com ara: entrevista, anàlisi objectiva, estudi de l’espai, arbre genealògic, entre d’altres”.\nEn relació amb el procediment afirma que, durant la primera fase del treball, els alumnes han de buscar la història del barri, poble o ciutat on viuen, fer una anàlisi del seu nom i cognoms de la família. Després, en la segona part, un cop s’ha investigat, s’ha entrevistat als familiars, s’han buscat objectes, fotografies, records… comença la fase d’escriptura. “Poder posar en comú aquestes troballes, és de les experiències que més els han impactat al llarg del procés”, detalla la Cécile.\nAquest any les històries s’han encaminat cap a tres grans temes.\nHan predominat treballs en els quals una part de la família tenien origen en l’Espanya o la Catalunya despoblada i la migració de les persones que vivien en zones rurals cap a les grans ciutats, principalment Barcelona i Madrid. En aquests treballs, els alumnes han aprofundit en l’anàlisi de contextos i realitats diferents. Fent comparacions entre diferents membres de la família que es trobaven en la mateixa època, en llocs diferents i circumstàncies socials, polítiques o econòmiques diferents.\nUn altre grup, són els treballs en què hi ha una nota d’exotisme que marca la història familiar. On el pare, la mare o els avis, són estrangers o van haver de marxar a l’estranger i on han hagut de conviure cultures, llengües, tradicions, gastronomies, diferents. Des de croates, hongaresos, fins a cubans. Unes comparacions molt interessants i enriquidores.\n“Aquests dos temes, han donat lloc a un treball antropològic i a poder posar en comú a l’aula les diferents realitats familiars i fer una reflexió conjunta d’aquestes diferències entre llocs, temps i circumstàncies així com prendre consciència de diferents costums locals, llengües, tradicions, etc.”, ens diu la Cécile.\nFinalment, un tercer grup, dels alumnes que han estat interessats més en el factor cultural, lingüístic o polític, com a fil conductor. Com és el cas d’una alumna que ha fet una anàlisi exhaustiva de la variant dialectal del català del poble de la seva família prop de la Seu d’Urgell o l’explicació d’una altra alumna, de la vida de les dones de la seva família, a través de la música destacant, entre altres coses, la complicada situació política del lloc de naixement de la seva mare.\nAny rere any, els alumnes se superen en aquest projecte que, segons ens explica la Cécile, sempre costa d’engegar i en el que, sovint, es troben perduts i amb dificultats. Però amb el que sempre acaben molt satisfets.\nTags:batxillerat per projectesComunicació i PeriodismeGranés BatxilleratMemòries familiars


El CAP d'Abrera estarà obert demà divendres 10 d'abril i el dilluns 13 d'abril, ambdós festius\nEl Centre d’Atenció Primària del nucli urbà d'Abrera estarà obert demà divendres 10 d'abril i el dilluns 13 d'abril, ambdós festius. L’horari d’atenció als veïns i veïnes serà l'habitual d'un dia feiner, de 8 h a 20 h. Recordem que només s’atenen urgències, injectables i revisions d'infants amb vacunacions programades. La programació de visites està ajornada i es funciona amb el sistema de cites al dia, i les receptes es poden renovar telefònicament.\nRecordem també que els consultoris dels barris de Can Vilalba i Santa Maria de Vilalba estan tancats com a mesura de prevenció i contenció del coronavirus.\nEls dissabtes, diumenges i altres festius com el diumenge us haureu d’adreçar al CAP d’Esparreguera (de 8 h a 20 h).\nFóra d'aquest horari: truqueu al 061 CatSalut Respon o adreceu-vos al CUAP la Solana de Sant Andreu de la Barca o a l'Hospital Sant Joan de Déu de Martorell (de 20 h a 8 h).\nPer qualsevol dubte podeu trucar al telèfon del CAP del centre urbà, al 93 770 25 61 dins l'horari d'atenció (de 8 h a 20 h).\nAccés urgent i excepcional a La Meva Salut i eConsulta\nA causa de l’emergència sanitària provocada pel coronavirus, la Direcció d'Atenció Primària Costa Ponent de l'Institut Català de la Salut recomana a la ciutadania que contacti de manera telemàtica amb els aplicatius La Meva Salut (LMS) i l’eConsulta. Així, es podrà evitar el col·lapse telefònic i s'atendran les consultes. Si encara no hi teniu accés, demaneu-lo al telèfon gratuït 900 05 37 23 (de dilluns a divendres, de 8 a 20 h)\nEl 061 Salut Respon és el telèfon per atendre consultes específiques sobre el coronavirus. També s'ha habilitat l'App 061CatSalut Respon, una aplicació mòbil pública i gratuïta, adreçada tant a ciutadans com a professionals de la salut


PMF del Krita — Krita Manual 5.0.0 documentació\nQuè és el Krita?\nÉs possible utilitzar el Krita en el meu propi idioma, no en anglès?\nTinc un problema, com obtenir suport per al Krita?\nTé el Krita un escurçador de capa o màscara de retallat?\nOn s'emmagatzemen els fitxers de configuració?\nRestablir la configuració del Krita\nPer què es reinicia tota sola la configuració del Krita?\nA on s'emmagatzemen els meus recursos?\nEl Krita em diu que no pot trobar alguns fitxers i després es tanca. Què haig de fer?\nQuines targetes gràfiques admet el Krita?\nNo puc editar el text dels fitxers PSD creats per Photoshop\nQuanta memòria pren la meva imatge?\nPer què obtinc un patró de tauler d'escacs quan empro l'esborrador?\nPot el Krita treballar amb imatges de 8 bits (indexat)?\nA on puc trobar les versions antigues del Krita?\nAl Windows, la interfície d'usuari del Krita és massa gran a la meva pantalla\nWindows: en el mode de pantalla completa, per què hi ha una petita separació a la part inferior de la finestra?\nWindows: OBS no pot enregistrar el llenç en OpenGL del Krita\nWindows: Puc utilitzar el Krita amb el Sandboxie?\nWindows: El Krita no pot desar\nWindows: El Krita ja no pot obrir el meu fitxer\nCom recuperar els meus fitxers?\nEn iniciar-se, el Krita es bloqueja al Windows 7\nEl Krita es congela aleatòriament en el meu sistema Windows\nWindows: Com puc produir una traça inversa?\nWindows: La finestra del Krita és semitransparent\nPer què hi ha caràcters ampersand (&) en alguns títols dels acobladors?\nA quines tauletes dona suport el Krita?\nQuè passa si la vostra tauleta no és reconeguda pel Krita?\nCom arreglar un desplaçament a la tauleta en una configuració de múltiples pantalles al Windows\nMicrosoft Surface Pro i N-Trig\n«Tablet Pro» i la tauleta Surface Pro\nSucceeixen coses estranyes en el Windows, com ondulacions, anells, gargots o poltergeists\nSembla que el tàctil no funciona al Windows\nFalta el quadre d'eines\nLa mida de les icones d'eina és massa gran\nEl Krita no es pot maximitzar\nHi ha alguna manera de restaurar un pinzell predeterminat que he sobreescrit per error amb una configuració nova?\nCom puc establir els valors predefinits com a preferits?\nPot el Krita carregar els pinzells del Photoshop?\nEl Krita és lent\nDesacceleració després d'estar treballant durant un temps\nPer què la meva animació es veu en negre al meu reproductor de vídeo?\nAlgunes dreceres esdevenen inútils després de dibuixar una mica\nLlicència, drets i la Krita Foundation\nQui és el propietari del Krita?\nQui i què és la Kiki?\nPer què és lliure el Krita?\nPer què no està el Krita a Steam i a la Windows Store de forma gratuïta?\nPuc utilitzar comercialment el Krita?\nPuc obtenir el Krita per a iPad o Android?\nQui tradueix el Krita\nPMF del Krita¶\nAquesta pàgina conté els problemes comuns que tenen les persones amb el Krita. Cal tenir en compte que assumim que esteu utilitzant la versió més recent del Krita. Verifiqueu-ho per a estar-ne segur.\nQuè és el Krita?¶\nAquesta és la nostra visió per al desenvolupament del Krita:\nEl Krita és una aplicació multiplataforma lliure i de codi obert que ofereix una solució integral per a fitxers amb art digital des de zero. El Krita està optimitzat per al seu ús freqüent, prolongat i enfocat. Els camps de la pintura que s'admeten explícitament són les il·lustracions, art conceptual, pintura mat, textures, còmics i animacions. Desenvolupada juntament amb els usuaris, el Krita és una aplicació que dona suport a les seves necessitats i el flux de treball real. El Krita admet els estàndards oberts i interactua amb altres aplicacions.\nÉs possible utilitzar el Krita en el meu propi idioma, no en anglès?¶\nEl Krita hauria d'utilitzar automàticament l'idioma del sistema. Si no és així, seguiu aquests passos:\nAmb l'element de menú «Arranjament ‣ Canvia l'idioma de l'aplicació» apareixerà una petita finestra.\nFeu clic a Idioma primari i seleccioneu el vostre idioma.\nFeu clic a D'acord per a tancar la finestra.\nReinicieu el Krita i es mostrarà en l'idioma seleccionat.\nSi això no funciona, és possible que també hàgiu d'afegir un idioma alternatiu. Això és un error, però encara no hem trobat la solució.\nTinc un problema, com obtenir suport per al Krita?¶\nFeu la vostra pregunta al Krita Artists.\nRecordeu: el més probable és que la persona amb la qual esteu interactuant sigui un voluntari, i si no, no és algú a qui realment se li paga per a ajudar a l'usuari. Tracteu-los bé i respecteu el seu temps! Segurament hi correspondran.\nCreeu un fil o publicació nova per al vostre problema i indiqueu el problema en el títol. Fins i tot, si no sabeu com descriure'l amb exactitud, per exemple, si tituleu la publicació com «Krita's text tool is acting weird» (L'eina de text del Krita està actuant de manera estranya), és molt millor que un simple «Help!» (Ajuda!).\nDescriviu el vostre problema. Podeu afegir captures de pantalla i vídeos, però fins i tot si ho feu, escriviu algunes paraules sobre el que mostra el vídeo i quin és el problema.\nIndiqueu tots els detalls rellevants: el més important és el sistema operatiu (Windows, macOS, Linux...), quina versió s'empra del Krita (aneu a «Ajuda ‣ Quant al Krita» per a esbrinar-ho) i quin tipus de tauleta teniu (si el problema està relacionat amb un controlador de la tauleta).\nResponeu totes les preguntes que faci el vostre ajudant, encara que no creieu que siguin rellevants. Probablement tenen una raó per a preguntar-ho.\nSi no coneixeu la resposta o no sabeu com obtenir la informació que sol·licita, no dubteu en demanar un aclariment.\nSi heu esmentat un problema, ajudeu amb les proves si se us demanen, això accelerarà el procés de trobar la causa i preparar una solució.\nTé el Krita un escurçador de capa o màscara de retallat?¶\nEl Krita no té màscara de retallat, però té una característica de retallat anomenada hereta l'alfa. Vegeu aquesta pàgina i apreneu com fer el retallat en el Krita!\nOn s'emmagatzemen els fitxers de configuració?¶\nEstan emmagatzemats als llocs següents per als següents sistemes operatius:\nEl fitxer kritarc és el fitxer de configuració. El Krita no emmagatzema les opcions de configuració al registre de Windows.\nRestablir la configuració del Krita¶\nPodeu restablir la configuració del Krita d'una de les següents maneres:\nNovetat de la versió 4.3: Podeu restablir les configuracions de la IGU. Feu clic a l'element de menú «Arranjament ‣ Reinicia les configuracions del Krita» i apareixerà una finestra emergent per a confirmar que apareixerà l'acció. Fins i tot si trieu restablir les configuracions, es crearà un fitxer kritarc anomenat kritarc.backup. Si canvieu el seu nom a kritarc, utilitzareu la mateixa configuració com abans de reiniciar. Aquí podreu accedir al fitxer de còpia de seguretat:\nManteniu premudes les tecles Maj + Alt + Ctrl mentre s'inicia el Krita. Això hauria de mostrar un emergent que us demanarà si voleu restablir la configuració. Premeu Sí per a restablir-la.\nPer al Krita 3.0 i posteriors: Suprimiu/canvieu el nom del fitxer kritarc, el qual es troba aquí:\nPoden haver-hi dos fitxers més que voldreu eliminar: kritaopenglrc i kritadisplayrc.\nSi la configuració ha provocat un bloqueig, no suprimiu el fitxer esmentat, reanomeneu-lo i envieu-nos-el perquè puguem determinar què va causar el bloqueig.\nSi heu instal·lat el Krita a través de la Windows Store, el fitxer kritarc es trobarà en un altre lloc\nLa cadena aleatòria dependrà de la vostra instal·lació.\nEls usuaris de Windows tenen l'hàbit de desinstal·lar i reinstal·lar les aplicacions per a resoldre els problemes. Llevat que el problema sigui que la instal·lació s'ha malmès per un escàner de virus o una fallada de la unitat, això NO funcionarà. En desinstal·lar el Krita, la reinstal·lació substituirà els bytes a la vostra unitat amb exactament els mateixos bytes que hi havia abans. No restablirà res, menys totes les opcions de configuració del Krita.\nPer què es reinicia tota sola la configuració del Krita?¶\nHi ha dues possibles raons:\nNo heu desat les opcions de configuració.\nAixò serà més probable si esteu a Windows i teniu una pantalla amb una resolució petita (per sota de full HD) o si teniu una resolució full HD amb escala de la IU a les opcions de configuració de Windows (la qual és de manera predeterminada del 150%). En aquests casos, pot ocórrer que no veieu el botó D'acord en el diàleg Configuració del Krita. En el seu lloc empreu la drecera Alt + O. (Pot anar a «Configura el Krita... ‣ General ‣ Finestra» i assegureu-vos que la casella de selecció Activa el funcionament amb Hi-DPI estigui desmarcada per a inhabilitar l'escalat al Krita i obtenir una IU més petita).\nHeu tancat l'ordinador amb el botó d'encesa.\nSi esteu a Windows i feu servir el botó d'encesa en lloc d'un procediment estàndard per a tancar o reiniciar l'ordinador, pot passar que es corrompi el fitxer de configuració del Krita. Per a resoldre-ho, simplement feu servir la forma correcta per a tancar el sistema: «Inici ‣ Reinicia» o «Inici -> Apaga».\nA on s'emmagatzemen els meus recursos?¶\nVegeu Gestionar els recursos.\nEl Krita em diu que no pot trobar alguns fitxers i després es tanca. Què haig de fer?¶\nLes causes per a això podrien ser les següents:\nÉs possible que la baixada s'hagi corromput i faltin fitxers (el que sol passar amb connexions dolentes de Wi-Fi i Internet en general), en aquest cas, intenteu trobar una millor connexió a Internet abans de tornar a intentar la baixada. El Krita hauria de tenir al voltant de 80 a 100 MB de grandària en baixar-lo.\nPot ser que alguna cosa hagi sortit malament durant la instal·lació. Comproveu si el vostre disc dur és ple i torneu a instal·lar el Krita amb almenys 120 MB d'espai buit. Si no és així i el problema persisteix, és possible que passi alguna cosa estranya amb el dispositiu i es recomana cercar a un expert en ordinadors perquè diagnostiqui quin és el problema.\nAlguns programes descomprimidors no desempaqueten correctament els nostres fitxers ZIP. Els nadius al Windows, macOS i la majoria de les distribucions de Linux haurien d'anar bé, i recomanem el seu ús.\nLa utilització manual d'un gestor de fitxers ha eliminat o mogut recursos i, per tant, el Krita ja no els pot trobar.\nQuines targetes gràfiques admet el Krita?¶\nEl Krita pot utilitzar OpenGL per a accelerar el zoom, el gir i el desplaçament de la pintura i el llenç. Nvidia i les GPU recents d'Intel donen els millors resultats. Assegureu-vos que els seus controladors d'OpenGL siguin compatibles amb OpenGL 3.2 com a mínim. Se sap que les GPU d'AMD/ATI són problemàtiques, especialment amb els controladors propietaris al Linux. No obstant això, funciona perfectament amb el controlador gratuït Radeon a Linux per a una GPU d'AMD compatible. Proveu d'obtenir una targeta gràfica que admeti OpenGL 3.2 o superior per a obtenir els millors resultats, alguns exemples:\nGràfics HD Intel de tercera generació, microarquitectura IvyBridge o Bay-Trail, alliberada el 2012. Productes habitualment disponibles: Celeron J1x00, N2x00, Celeron (G)1xx0, Pentium J2x00, N3500, Pentium (G)2xx0, Core i3/5/7-3xx0.\nFamília HD 2000 de Radeon, microarquitectura TeraScale 1, alliberada el 2007. Productes habitualment disponibles: Radeon HD 2400 PRO, Radeon HD 2600 PRO, etc.\nFamília GeForce 8, microarquitectura Tesla, alliberada el 2006. Productes habitualment disponibles: GeForce 8400 GS, GeForce 8800 GTS, 9800 GTX, GTS 250, etc.\nPer al Krita 3.3 o posterior: el Krita a Windows pot utilitzar Direct3D 11 per a l'acceleració dels gràfics (mitjançant ANGLE). Aquest s'habilita automàticament en sistemes amb una GPU d'Intel.\nNo puc editar el text dels fitxers PSD creats per Photoshop¶\nEncara no hi ha suport de text per als fitxers PSD. El text apareixerà rasteritzat i convertit en una capa de pintura.\nQuanta memòria pren la meva imatge?¶\nPer a imatges senzilles, és fàcil de calcular: multipliqueu l'amplada * alçada * canals * mida dels canals (així, per a una imatge RGBA de 1000×1000 amb enter de 16 bits: 1000 x 1000 x 4 x 2). Multipliqueu-ho pel nombre de capes més dos (una per a la imatge i una altra per a la pantalla). Si afegiu màscares, capes de filtratge o capes clonades, es tornarà més complicat.\nPer què obtinc un patró de tauler d'escacs quan empro l'esborrador?¶\nProbablement esteu acostumat al Gimp o el Photoshop. El fons predeterminat o la primera capa en aquestes aplicacions no té un canal alfa predeterminat. Per tant, en la seva capa de fons, l'esborrador pinta sobre el color de fons.\nEn el Krita, totes les capes tenen un canal alfa, si voleu pintar en el color de fons, simplement ho haureu de fer en una capa sobre la primera (Capa 1), això evitarà que s'esborri el color de fons blanc, fent visible el tauler d'escacs. Obtindreu el mateix efecte en, diguem, el Gimp, si creeu una imatge nova, afegiu un canal alfa i després utilitzeu l'eina esborrador. La majoria dels usuaris del Krita iniciaran un esbós en el Krita afegint una capa en blanc nova abans de fer qualsevol altra cosa. (La tecla Inser. és una drecera útil). Això no utilitzarà memòria addicional, ja que una capa en blanc o una capa amb un color predeterminat només pren el valor d'un píxel de la memòria.\nPot el Krita treballar amb imatges de 8 bits (indexat)?¶\nNo. el Krita ha estat dissenyat des de zero per a utilitzar colors reals, no paletes indexades. No hi ha plans per a admetre imatges amb color indexat, tot i que el Krita pot exportar a alguns formats d'imatge de color indexat, com el GIF. No obstant això, no ofereix un control detallat sobre els valors dels píxels.\nA on puc trobar les versions antigues del Krita?¶\nTotes les versions antigues del Krita que encara estan disponibles es poden trobar aquí:\nConstruccions molt antigues.\nAl Windows, la interfície d'usuari del Krita és massa gran a la meva pantalla¶\nSi utilitzeu el Windows, podeu establir l'escala de visualització al 150% o 200%. El Krita ve amb HiDPI habilitat de manera predeterminada, de manera que si ho feu, la interfície d'usuari del Krita podria ser massa gran per a la vostra pantalla. Podreu desactivar-la seguint els següents passos:\nSobre el menú, seleccioneu «Arranjament ‣ Configura el Krita...».\nSobre la pàgina General, aneu a la pestanya Finestra.\nDesmarqueu Activa el funcionament amb Hi-DPI (o marqueu-la per a activar-la).\nNovetat de la versió 5.0: Si utilitzeu un escalat de visualització fraccional (no múltiples del 100%), podreu intentar mantenir habilitada Activa el funcionament amb Hi-DPI així com (Hi-DPI) Activa el factor d'escala fraccional.\nPremeu D'acord, si l'arranjament de la pantalla és massa gran, la drecera Alt + O també activarà el botó D'acord.\nReinicieu el Krita.\nTambé podeu canviar la mida de la icona del quadre d'eines fent clic dret sobre el quadre d'eines i seleccionant una mida.\nWindows: en el mode de pantalla completa, per què hi ha una petita separació a la part inferior de la finestra?¶\nQuan l'acceleració gràfica del llenç s'estableix a OpenGL, és possible que veieu una petita separació a la part inferior de la finestra. Això es fa deliberadament per a solucionar un error que fa que els menús i les llistes desplegables no siguin utilitzables. Si us distreu, podeu considerar canviar el Renderitzador a Direct3D 11, el qual no requereix aquesta solució.\nWindows: OBS no pot enregistrar el llenç en OpenGL del Krita¶\nLes possibles solucions per això són fer el següent:\nDesactiveu l'OpenGL a «Arranjament ‣ Configura el Krita... ‣ Pantalla».\nO no utilitzeu el mode accelerat per maquinari (mode d'enregistrament de jocs) en l'OBS, capturant així tot l'escriptori en lloc d'intentar capturar només el Krita.\nTambé podeu solucionar el problema utilitzant el renderitzador ANGLE en lloc d'OpenGL natiu.\nWindows: Puc utilitzar el Krita amb el Sandboxie?¶\nNo, això no és recomanable. El Sandboxie causa parpelleig i es congela a causa de la manera en què intercepta les crides per als recursos al disc.\nWindows: El Krita no pot desar¶\nSi el missatge és «No s'ha trobat el fitxer. Comproveu el nom del fitxer i torneu-ho a provar.», és probable que tingueu habilitat l'Accés controlat a les carpetes.\nSeleccioneu «Inici ‣ Arranjament».\nEscolliu «Actualització i seguretat ‣ Windows Defender».\nSeleccioneu Obre el Centre de seguretat de defensa de Windows.\nSeleccioneu Protecció contra virus i amenaces i després escolliu Configuració de la protecció contra virus i amenaces.\nSota Accés controlat a les carpetes, activeu-lo o desactiveu-lo.\nTambé podeu crear una llista blanca del Krita, seguint aquestes instruccions.\nWindows: El Krita ja no pot obrir el meu fitxer¶\nEl vostre fitxer s'ha corromput. Hi ha diverses coses que ho poden causar:\nEl Windows s'ha tancat incorrectament, com quan manteniu premut el botó d'encesa. Això evita que el disc dur finalitzi les coses que està fent i acaba desant els fitxers incorrectament. Intenteu sempre apagar l'ordinador mitjançant el procediment d'apagada adequat, i si us trobeu en una situació on això no és possible (com apagades freqüents), feu còpies de seguretat diàries! Això pot fer que el fitxer s'empleni amb zeros, per la qual cosa no es podrà recuperar.\nCanviat a la versió 4.2.8: El Krita versió 4.2.8 va introduir una mesura de seguretat especial per a Windows que hauria d'ajudar a evitar aquesta situació. Però en qualsevol cas, llevat que alguna cosa ho faci impossible, sempre assegureu-vos d'apagar el vostre sistema utilitzant el mètode estàndard. Al Windows, això vol dir anar al menú Inici i seleccionar «Apaga».\nUn programari de seguretat mal programat pot intentar reescriure els fitxers KRA o evitar que el Krita escrigui a la carpeta en la qual voleu desar. Es poden comprovar aquests casos intentant desar en aquesta ubicació i després, sense tancar el Krita, comprovar la carpeta per a veure si s'ha desat bé el fitxer. Els fitxers perduts a causa d'això no es podran recuperar.\nEs coneix que els serveis en el núvol com Dropbox i OneDrive eviten que el Krita faci el desament. Hem implementat solucions per a això, però igual que en el punt anterior, val la pena comprovar que aquesta no sigui la causa del problema. Els fitxers perduts a causa d'això no es podran recuperar.\nDe tant en tant, els fitxers ZIP que formen els fitxers KRA tindran els últims bytes que manquen. Estem fent tot el que està al nostre abast per a evitar aquest tipus de corrupció, però podria ser un problema del sistema de fitxers. Aquest error en particular es pot solucionar canviant el nom de l'extensió (al Windows necessitareu habilitar les extensions de fitxer, el qual aquesta PMF no cobreix) a ZIP, i aleshores utilitzar una utilitat de reparació del ZIP per a arreglar-lo. Després canvieu el nom de nou a KRA.\nSi el Krita no dona un missatge d'error, sinó que es bloqueja, el vostre fitxer és massa gran i el Krita no es bloqueja tant com quan el sistema operatiu s'està tancant. Proveu apagant alguns altres programes com navegadors web o serveis de transmissió per a alliberar memòria de treball. Hauríeu de poder obrir el fitxer en qüestió. En aquest punt, l'acció recomanada és intentar reduir la mida del fitxer d'alguna manera, com fusionar les capes, dividir una animació o reduir l'escala de la imatge.\nCom recuperar els meus fitxers?¶\nComproveu si queda cap fitxer de còpia de seguretat o de desament automàtic: Desar, Desar automàticament i els fitxers de còpia de seguretat.\nComproveu si es pot obrir el fitxer com a fitxer ZIP.\nCanvieu el nom de l'extensió del fitxer de .kra a .zip.\nIntenteu obrir-lo (el vostre sistema hauria de seleccionar automàticament una eina per a obrir arxius).\nA dins hi haurà un fitxer anomenat «mergedimage.png» que representa totes les capes fusionades que podreu utilitzar com a referència en el cas que no pugueu restaurar res més.\nComproveu si l'eina de reparació per a ZIP ajuda.\nCopieu el fitxer, de manera que tindreu una còpia de seguretat per si de cas.\nEmpreu l'eina de reparació de fitxers ZIP sobre el fitxer .zip.\n# Al Linux:\n# si encara no funciona:\n# si encara no funciona, intenteu executar amb el fitxer *file_new2.zip*, o proveu amb el fitxer *file_new1.zip* file\n# Al Windows:\n# Copieu el fitxer, canviant el nom de l'extensió.\n# Empreu qualsevol reparador ZIP gràfic amb el fitxer nou (seguiu les instruccions específiques d'aquest programa).\nIntenteu obrir-lo al Krita.\nSi no es pot obrir en el Krita, intenteu el segon truc: Obriu el fitxer i cerqueu el fitxer «mergedimage.png».\nObriu el vostre fitxer en el Bloc de notes o qualsevol altre editor de text. Si el contingut del fitxer només és un símbol NULL repetit, voldrà dir que el fitxer probablement no es podrà recuperar utilitzant el mètode estàndard. Si és de gran importància, podreu intentar recuperar el desament anterior utilitzant mètodes que comproven directament el disc dur.\nEn iniciar-se, el Krita es bloqueja al Windows 7¶\nA partir del Krita 4.2.0, s'utilitza la versió 5.12 del kit d'eines de les Qt. Aquestes necessiten tenir accés a les Direct3D 11 o OpenGL ES 2.0 o superior. És possible que hàgiu d'instal·lar els controladors adequats per a la vostra GPU (Nvidia, AMD/ATI, Intel). Això també dificulta l'execució del Krita en un entorn virtual: al Virtual Box es necessita instal·lar l'addició de convidat en el mode segur i habilitar el suport experimental de Direct3D.\nEl Krita es congela aleatòriament en el meu sistema Windows¶\nEsteu utilitzant una aplicació de diccionari (p. ex., el diccionari Youdao per als usuaris xinesos)? Algunes aplicacions de diccionari poden llegir les paraules des de les finestres d'altres aplicacions i mostrar traduccions emergents en temps real. S'ha informat que aquestes aplicacions tendeixen a fer que el Krita es congeli de manera aleatòria. Si n'utilitzeu una, quan utilitzeu el Krita assegureu-vos de SORTIR-NE (sense una icona de notificació). Algunes d'aquestes aplicacions segueixen executant-se en segon pla fins i tot després de tancar-se. En aquest cas, haureu de desinstal·lar-les.\nWindows: Com puc produir una traça inversa?¶\nEl depurador Dr. Mingw\nSi experimenteu un bloqueig al Windows i podeu reproduir-lo, l'informe d'error serà molt més valuós si podeu crear una traça inversa. Aquesta és quelcom semblant a la caixa negra d'un avió, ja que indica el conjunt d'instruccions que estava executant el vostre ordinador quan es va bloquejar (on va ocórrer), serà molt útil per a esbrinar perquè ha succeït.\nEl depurador Dr. Mingw ve inclòs amb el Krita. Visiteu la pàgina del depurador Dr. Mingw per a les instruccions sobre com aconseguir una traça inversa.\nWindows: La finestra del Krita és semitransparent¶\nEl més probable és que esteu utilitzant una GPU de NVIDIA. A causa d'un error en el controlador de NVIDIA que encara no hem pogut solucionar, de vegades la finestra del Krita serà transparent o semitransparent. La solució és habilitar el renderitzador Angle en el diàleg de configuració del Krita. Obriu el menú Arranjament (premeu la drecera Alt + N si la barra de menús no està visible i el vostre sistema està en anglès), després obriu el diàleg Configura el Krita. Seleccioneu la pàgina Pantalla, seleccioneu el renderitzador Angle la llista desplegable Renderitzador preferit i reinicieu el Krita.\nPer què hi ha caràcters ampersand (&) en alguns títols dels acobladors?¶\nAquest és un error en una de les biblioteques de tercers que fa servir el Krita (i per tant no hi tenim una influència directa), on les lletres en realitat haurien d'estar subratllades (assenyalant les dreceres de teclat que es poden emprar quan està obert el menú «Arranjament ‣ Acobladors») anteposen el seu lloc amb un signe d'ampersand (&).\nAquest error només succeeix amb configuracions específiques del sistema (està relacionat amb l'estil «Fusion») i/o en paquets del Krita obtinguts des de tercers (p. ex., en algunes distribucions de Linux).\nSi esteu a Linux, la millor manera de resoldre-ho és emprar un paquet oficial des de krita.org, com els llançaments AppImage, Snap/Flatpak o PPA que es proporcionen oficialment a la pàgina de descàrrega.\nA quines tauletes dona suport el Krita?¶\nEl Krita no és gaire sense una tauleta sensible a la pressió. Si s'ha configurat correctament la tauleta, el Krita hauria de funcionar immediatament.\nAl Windows, necessitareu instal·lar els controladors de WinTab per a la vostra tauleta o habilitar l'opció Entrada de l'apuntador de Windows 8+ a la configuració del Krita.\nAquí trobareu una llista creada per la comunitat de les tauletes admeses pel Krita.\nSi esteu cercant informació sobre tauletes com les tauletes iPad o Android, vegeu aquí.\nQuè passa si la vostra tauleta no és reconeguda pel Krita?¶\nEn primer lloc, comproveu que teniu instal·lats els controladors i similars. La pàgina Dibuixar en tauletes en tauletes té algunes explicacions i descripcions de problemes comuns. Si cap d'elles funciona, ens agradaria tenir un informe d'error al bugs.kde.org, amb un registre de la tauleta. Així és com creareu un registre de la tauleta:\nNecessites tenir quelcom per a generar el registre. En la versió 4.2 podeu utilitzar l'acoblador Visor del registre per a això. Simplement obriu el visor del registre i habiliteu el registre.\nCanviat a la versió 4.2: El visor del registre es va afegir al Krita en la versió 4.2, de manera que per a versions anteriors del Krita, l'haureu d'executar des del terminal si teniu Linux o macOS, o per a Windows instal·lar el DebugView des del lloc oficial de Microsoft, inicieu el DebugView i després inicieu el Krita.\nQuan empreu un terminal, assegureu-vos d'habilitar Historial sense límit.\nPremeu la drecera Ctrl + Maj + T, veureu un quadre de missatge indicant que el registre ha començat.\nIntenteu reproduir el vostre problema, veureu que mentre dibuixeu s'estarà creant el registre al visor del registre.\nDeseu el resultat del visor del registre a dins d'un fitxer TXT i adjunteu-lo a l'informe d'error.\nA Linux, també serà útil tenir la següent informació:\nxinput list-props (es pot obtenir l'ID des de l'element 2)\nNo obstant això, en el 100% dels casos en què els usuaris de Windows van informar en els últims cinc anys que la seva tauleta no funcionava, el problema ha estat un controlador defectuós o una instal·lació malmesa d'aquest controlador, però no un error en el Krita.\nCom arreglar un desplaçament a la tauleta en una configuració de múltiples pantalles al Windows¶\nSi veieu que l'apuntador de la tauleta té un desplaçament quan treballeu amb el llenç del Krita, és molt probable que el Krita hagi obtingut una resolució de pantalla incorrecta des del sistema. Aquest problema passa quan hi ha un monitor extern i quan s'ha connectat un monitor o una tauleta després de l'arrencada del sistema.\nEl podreu configurar anant als Configuració de la tauleta.\nMicrosoft Surface Pro i N-Trig¶\nEl Krita 3.3.0 i versions posteriors admeten l'API Pointer de Windows (Windows Ink) de forma nativa. La vostra Surface Pro o una altra tauleta compatible de llapis N-Trig hauria de funcionar immediatament amb el Krita després d'habilitar Windows Ink a «Arranjament ‣ Configura el Krita... ‣ Tauleta».\n«Tablet Pro» i la tauleta Surface Pro¶\nA diferència de l'empresa Wacom, la línia Surface de tauletes no té botons de maquinari que funcionin. El «Tablet Pro» és una utilitat (no gratuïta) que posa botons virtuals a la pantalla. El Krita 3.1 i superior tindrà perfils de drecera predefinits per a treballar amb el «Tablet Pro».\nVegeu https://www.youtube.com/watch?v=WKXZgYqC3tI per a les instruccions.\nSucceeixen coses estranyes en el Windows, com ondulacions, anells, gargots o poltergeists¶\nEl Windows ve amb un munt d'opcions de configuració perquè funcioni amb un llapis. Totes aquestes opcions de configuració poden ser molestes. Aquesta eina pot ajudar-vos a establir-les correctament quan utilitzeu una tauleta:\nSembla que el tàctil no funciona al Windows¶\nPossiblement haureu d'inhabilitar i habilitar el controlador tàctil: aneu al gestor de dispositius. (Feu clic al botó Inici i escriviu «gestor de dispositius»). Trieu HID (dispositius amb interfície d'usuari o quelcom així). Trieu «Intel® Precise Touch Device». Feu-hi clic dret per a inhabilitar-lo. Feu-hi clic dret per a habilitar-lo.\nFalta el quadre d'eines¶\nPodeu restablir l'espai de treball prement el botó que es troba més a la dreta a la barra d'eines, l'alternador de l'espai de treball, i feu clic sobre l'espai de treball desitjat de la llista.\nO podeu fer clic dret sobre qualsevol barra de títol de l'acoblador o espai obert en qualsevol barra d'eines i seleccionar Quadre d'eines. Aquesta és la primera opció.\nA més, podeu marcar el menú Arranjament, té un munt de coses interessants, després aneu al menú Acobladors i seleccioneu Quadre d'eines.\nLa mida de les icones d'eina és massa gran¶\nFeu clic dret al quadre d'eines per a establir la mida.\nEl Krita no es pot maximitzar¶\nAixò succeeix quan els acobladors es col·loquen de tal manera que la finestra no pot ser menys alta. Reorganitzeu el vostre espai de treball.\nHi ha alguna manera de restaurar un pinzell predeterminat que he sobreescrit per error amb una configuració nova?¶\nVegeu Retornar un recurs a la versió anterior.\nCom puc establir els valors predefinits com a preferits?¶\nFeu clic dret sobre un pinzell a l'acoblador i assigneu-li una etiqueta. Després feu clic dret sobre el llenç per a cridar a la paleta emergent, feu clic a la segona icona situada més a la dreta a la part inferior dreta de la paleta, ara podreu triar l'etiqueta que contindrà el pinzell.\nPot el Krita carregar els pinzells del Photoshop?¶\nSí, però hi ha limitacions. Podeu carregar fitxers ABR utilitzant el botó Importa a la pestanya Pinzell predefinit a l'editor de pinzells. Com Adobe no ha divulgat l'especificació del format de fitxer, depenem de l'enginyeria inversa per a esbrinar què carregar, i actualment això està limitat a les característiques bàsiques.\nEl Krita és lent¶\nHi ha una gran quantitat de raons pel que podria passar. A continuació es mostra una breu llista de comprovació.\nQuelcom està acaparant la CPU o la memòria: es coneix que «Spotify» i altres aplicacions electròniques ho fan.\nEsteu executant el Windows i teniu instal·lat un programari de seguretat de tercers com el «Sandboxie» o el «Total Defender».\nEsteu treballant en imatges que són massa grans per al vostre maquinari (dimensions, profunditat del canal o el nombre de capes).\nNo teniu habilitada l'acceleració del llenç.\nTeniu la sincronització vertical (NVIDIA) habilitada\nSobre macOS, amb alguns Mac, és possible que hàgiu d'inhabilitar l'acceleració del llenç a la configuració del Krita.\nSi us plau, reviseu també aquesta pàgina.\nProbablement teniu massa recursos instal·lats. Desactiveu alguns paquets sota l'element de menú «Arranjament ‣ Gestiona les biblioteques de recursos...».\nSi utilitzeu el Windows amb l'arxiu ZIP portable, el Windows escanejarà tots els fitxers cada vegada que inicieu el Krita. Això comporta temps. Utilitzeu l'instal·lador o digueu al «Microsoft Security Essentials» que faci una excepció per al Krita.\nComproveu si vàreu activar accidentalment l'estabilitzador a l'acoblador Opcions de l'eina.\nProveu amb un altre mode d'escalat com el trilineal. «Arranjament ‣ Configura el Krita... ‣ Pantalla».\nProveu amb una profunditat de canal inferior a 16 bits.\nPer a NVIDIA, proveu amb un espai de color de coma flotant de 16 bits.\nPer a les CPU d'AMD més antigues (amb el Krita 2.9.10 i superiors), desactiveu les optimitzacions dels vectors que es malmeten. ·«Arranjament ‣ Configura el Krita... ‣ Rendiment». Això no és necessari si teniu una CPU Threadripper™ d'AMD.\nÉs un programa força afamat de memòria, de manera que 2 GB de RAM és el mínim, i 4 GB és el mínim preferible.\nComproveu que res més està acaparant la CPU.\nComproveu que la vista prèvia instantània estigui habilitada si esteu utilitzant pinzells més grans (però per a pinzells molt petits, assegureu-vos que estigui inhabilitada).\nEstabliu la precisió del pinzell a 3 o automàtica.\nUtilitzeu un valor més gran per a l'espai entre pinzells.\nSi tot això falla, enregistreu un vídeo i publiqueu un enllaç i una descripció a la categoria apropiada en el Fòrum d'artistes del Krita.\nComproveu si l'OpenGL està habilitat, i si no ho està, habiliteu-lo. Si està habilitat i us trobeu a Windows, proveu amb el renderitzador Angle. O inhabiliteu-lo.\nDesacceleració després d'estar treballant durant un temps¶\nUna vegada percebeu la desacceleració, feu clic sobre les dimensions de la imatge a la barra d'estat. Us indicarà la quantitat de RAM que està fent servir el Krita, si heu arribat al límit o si ha començat amb la d'intercanvi. La memòria d'intercanvi pot alentir molt un programa, de manera que treballeu amb imatges més petites o augmenteu la quantitat màxima de RAM a «Arranjament ‣ Configura el Krita... ‣ Rendiment ‣ pestanya Avançat».\nPer què la meva animació es veu en negre al meu reproductor de vídeo?¶\nNo heu renderitzat l'animació amb l'opció «línia base» i esteu utilitzant el reproductor de suports predeterminat de Windows. Torneu-lo a renderitzar utilitzant l'opció línia base o utilitzeu una millor aplicació de reproductor de vídeo, com el VLC. Vegeu aquest útil diagrama.\nAlgunes dreceres esdevenen inútils després de dibuixar una mica¶\nHeu carregat algun esquema de dreceres de teclat o del llenç (p. ex., els esquemes compatibles amb el Photoshop/SAI) que no siguin els predeterminats? Si aquest és el cas, assegureu-vos d'haver carregat el mateix esquema per a les dreceres de teclat i del llenç (p. ex., compatible amb el Photoshop per a les dreceres de teclat i del llenç). Si els esquemes en ambdues bandes no coincideixen, és possible que us trobeu amb conflictes de dreceres, com: el clic del mig per a fer zoom/desplaçar/girar deixa de respondre, fins i tot de vegades el pinzell no pot pintar.\nLlicència, drets i la Krita Foundation¶\nQui és el propietari del Krita?¶\nLa Stichting Krita Foundation posseeix la marca registrada Krita. Els drets d'autor del codi font són propietat de tots els que han treballat en el codi font.\nQui i què és la Kiki?¶\nLa Kiki és un esquirol cibernètic. Ella és la nostra mascota i ha estat dissenyada per en Tyson Tan. Vam triar un esquirol en descobrir que «krita» és la paraula albanesa per a esquirol.\nPer què és lliure el Krita?¶\nEl Krita és desenvolupat com a programari lliure dins de la comunitat KDE. Creiem que les bones eines haurien d'estar disponibles per a tots els artistes. També podeu comprar el Krita a la Windows Store si voleu donar suport al desenvolupament del Krita o si voleu tenir actualitzacions automàtiques a les versions més noves.\nPer què no està el Krita a Steam i a la Windows Store de forma gratuïta?¶\nEl Krita a Steam i a la Windows Store segueix sent programari lliure i de codi obert. Els binaris són exactament els mateixos que també podreu descarregar des de krita.org. Hem posat un preu amb la baixada del Krita des de qualsevol botiga per a donar suport al seu desenvolupament. Ningú s'està enriquint, però els ingressos de Steam i la Windows Store actualment paguen per la participació a temps complet amb el Krita de quatre desenvolupadors. Per a obtenir més informació vegeu, el Krita disponible a la Windows Store.\nPuc utilitzar comercialment el Krita?¶\nSí. El que creeu amb el Krita és de la vostra única propietat. Sou l'amo de la vostra feina i la podeu llicenciar com vulgueu. La llicència GPL del Krita s'aplica al seu codi font. El Krita pot ser emprat comercialment pels artistes per a qualsevol finalitat, per estudis que creen art conceptual, textures o efectes especials (VFX), pels artistes de jocs que treballen en jocs comercials, pels científics en la investigació i pels estudiants en institucions educatives.\nTambé podeu crear vídeos o transmetre el vostre escriptori amb la interfície del Krita visible (el qual es pot utilitzar per a crear guies d'aprenentatge o lapses de temps sobre art).\nSi modifiqueu el Krita i en distribuïu el resultat, haureu de compartir les vostres modificacions amb nosaltres. La llicència GPL de GNU del Krita garanteix aquesta llibertat. Mai, ningú estarà autoritzat a retirar-la.\nPuc obtenir el Krita per a iPad o Android?¶\nNo per a iOS o iPadOS en aquest moment: en qualsevol cas hi ha problemes en col·locar una aplicació amb Llicència Pública General de GNU v3 a la botiga App Store d'iOS. El Krita per a Android es troba actualment en fase beta a la botiga Google Play i per a F-Droid està per arribar.\nQui tradueix el Krita¶\nEl Krita és una aplicació KDE, i n'estem orgullosos! Això vol dir que les traduccions del Krita són realitzades pels equips de localització del KDE. Si voleu ajudar, uniu-vos a l'equip per al vostre idioma! Hi ha una altra manera en la qual podreu ajudar a fer que el Krita es vegi bé en qualsevol idioma, i aquesta és unir-vos a l'equip de desenvolupament i solucionar els problemes dins del codi que fan que el Krita sigui més difícil de traduir.\nConsulteu https://community.kde.org/Get_Involved/translation per a obtenir més instruccions generals per a participar en la localització del KDE.


Taull - Colomina - Senderisme\nDescripció GR® 11.20 Etapa 2\nSi teniu algun dia lliure, us recomanem que us apunteu a seguir la ruta Taull - Colomina (inici a Taüll) amb un recorregut cuidat i mantingut per la Federació d'Entitats Excursionistes de Catalunya, ja que forma part de la seva xarxa de senders.\nSi et cal tenir algunes dades tècniques més de la ruta, aquí te les donem. Pren nota: 2075 m de desnivell positiu, 1157 m de desnivell negatiu i alçades compreses entre 1489 i 2615 m (altura mitjana de 2161 m).\nAixí doncs, com a resum, sempre hem relacionat Taüll a la ruta Taull - Colomina. De tant en tant, quan ens escapem per aquestes contrades, aprofitem per repassar algun racó que teníem oblidat.\nGR® 11.20 Etapa 2 (En español)\nBesiberri Sud (a 8.44km)\nMulleres (a 8.44km)


Quan escric aquestes línies encara no sabem si finalment serem independents, si passarem a rebre un tracte colonial per part de Madrid, o si apareixerà qualsevol fórmula estrambòtica que no sigui ni una cosa ni l'altra, o bé una barreja estranya de totes dues, perquè ja ens ho podem arribar a creure tot. I davant d'aquesta incertesa, el més assenyat és callar i esperar, que de soroll en sobra.\nEn el fons, però, una sensació estranya em fa pensar que hem arribat fins aquí per no res. M'agradaria molt estar equivocat, però cada dia que passa penso més que els grans actors de la política estan interpretant el seu paper, enmig d'un desplegament espectacular d'efectes especials, per amagar carències de fons (corrupció, incompetència, manca de projecte... digueu-li com vulgueu). I nosaltres, ciutadans anònims que tenim el paper que tenim -i amb prou feines-, podrem acabar recorrent a aquell tòpic esportiu que afirma que hem jugat com mai i hem perdut com sempre. Les darreres imatges del Polònia d'ahir (tot un referent per comprendre l'actualitat política) no podien ser més explícites. I els Jordis segueixen empresonats.\nComentaris (0)27-10-2017 06:00:34


Reclamació Targetes Revolving a Roig & Roig Economistes, Advocats\nThais 10 de febrer de 2020\nTargetes de crèdit amb interessos abusius\nQuè és i com funciona una targeta revolving?\nUna targeta revolving és un tipus de targeta de crèdit en la qual el pagament de les compres o les disposicions d’efectiu que es realitzen s’ajorna automàticament.\nLa diferència amb les targetes de crèdit convencionals és la seguent. Les targetes de crèdit convencionals permeten pagar tot el gastat el mes següent (sense interessos) o ajornar el pagament a terminis (amb interessos). Per contra, les targetes revolving només permeten ajornar el pagament, la qual cosa suposa l’aplicació d’interessos. Així, l’ús de les targetes revolving sempre comporta el pagament d’interessos. A més a més, aquests interessos són molt elevats: entre el 20 i el 30%.\nHi ha diferents opcions de pagament per a la devolució del crèdit concedit en una targeta revolving:\nPagar una quota fixa: el client sempre paga el mateix import. La quota acostuma a ser baixa, de manera que, després del pagament de la mateixa, el deute no només no disminueix, sinó que augmenta. Això fa que el deute s’allargui indefinidament i resulti impossible de liquidar.\nPagar un percentatge del deute pendent: el client paga un percentatge del crèdit consumit cada mes. Aquest sistema indueix a entrar en una espiral de deute contínua, que mai s’acaba de pagar: com menor és el saldo pendent, menor és el percentatge a pagar, de manera que s’allarga el termini de devolució (i augmenten els interessos).\nEls Tribunals anul·len les targetes revolving en considerar que la TAE aplicada és abusiva. Aquesta abusivitat deriva tant per la falta de transparència de la clàusula que estableix el tipus aplicable, com per resultar el tipus d’interès usurari.\nPel que fa al primer motiu de nul·litat: la manca de transparència de la clàusula relativa a la TAE.\nLa clàusula relativa a la TAE ha de ser examinada des de la perspectiva del “control d’incorporació” i del “control de transparència”.\nEl primer d’aquests controls equival a verificar si la clàusula és transparent des d’un punt de vista documental i gramatical. Generalment, aquest tipus de contractes estan redactats de manera pràcticament il·legible, en una mida diminuta i amb textos farragosos, amb moltes clàusules sense ressalts o separació entre elles. Els articles 5.5 i 7 de la Llei de Condicions Generals de la Contractació prohibeixen expressament aquest tipus de clàusules, declarant-les nul·les. De la mateixa manera, l’article 80.1 b) del Text refós de la Llei General per a la Defensa dels Consumidors i Usuaris, exigeix accessibilitat i llegibilitat a les clàusules contingudes en contractes celebrats amb consumidors, i en tot cas diu que no seran llegibles quan la mida de la seva lletra no superi el mil·límetre i mig.\nRespecte al control de transparència, consisteix a determinar si el consumidor va conèixer amb senzillesa tant la càrrega econòmica com la jurídica del contracte que celebrava. En la majoria de casos, tampoc es supera aquest segon control, ja que els contractes es signen de forma sorpressiva. Sovint, el comercial de la targeta aborda el potencial client al seu propi domicili, al carrer, en aeroports, estacions de tren o centres comercials, per oferir-li un producte aparentment ple d’avantatges, sense cap explicació sobre interessos, comissions i despeses associades.\nAixí, la informació no és transparent ni clara, omet aspectes essencials de la naturalesa dels productes oferts i no s’expliquen als consumidors les veritables conseqüències dels mateixos. Especialment, no s’explica adequadament el significat i les conseqüències de la TAE. Tampoc es deixa un mínim temps d’assossec i reflexió per a poder decidir adequadament si concertar o no el contracte. Sobre el paper són tot avantatges, però la lletra petita del producte, d’impossible comprensió sense una anàlisi prèvia, evidència que no tot són avantatges sinó tot el contrari.\nPel que fa al segon motiu de nul·litat: la TAE que es pacta en aquest tipus de targetes és usurària i per tant nul·la. Així resulta si s’analitza a la llum de l’article 1 de Llei sobre nul·litat dels contractes de préstecs usuraris (Llei de 23 de juliol de 1908).\nL’interès que es pacta en aquest tipus de contractes de targeta de crèdit és usurari perquè és notablement superior al normal del diner (al voltant del 8%) i res justifica estipular un interès tan extremadament elevat.\nEl Tribunal Suprem, emparant-se en aquesta Llei, en la Sentència de data de 25 de novembre de 2015 va anul·lar una targeta revolving. En aquell cas, es va considerar que l’interès (24,60%) era usurari en ser notablement superior al normal del diner.\nPer la nostra banda, hem aconseguit també la declaració de nul·litat de contractes de targetes revolving dels nostres clients. A més, hem aconseguit la devolució dels interessos pagats. Així, els prestataris només estan obligats a retornar la quantitat que els va ser prestada. I si ja han satisfet aquesta quantitat amb interessos, l’entitat prestadora ha de retornar-los tota la que excedeixi del capital prestat.\nPer al càlcul de la quantitat a retornar, és imprescindible comptar amb un informe pericial, elaborat per un economista. Aquest informe determina el tipus d’interès aplicat i els interessos cobrats en cada període. És doncs la base per a determinar quina quantitat s’ha de retornar als clients.\nA Roig & Roig Economistes – Advocats – Auditors ens ocupem tant de la part jurídica: la reclamació judicial (interposant la corresponent demanda de judici ordinari en exercici de l’acció declarativa de nul·litat de condició general de la contractació, així com de l’acció de reclamació de quantitat), com de la part econòmica: l’informe pericial (que acompanya la demanda i dictamina quina quantitat s’ha cobrat al client).\nAlgunes sentències en què Roig & Roig Economistes – Advocats – Auditors ha actuat:\nJutjat de Primera Instància número 4 de Lleida, Sentència nº 88/2019, de 30 d’abril de 2019 (demanda i dictamen pericial).\nJutjat de Primera Instància número 5 de Lleida, Sentència nº102/2018, de 23 d’abril de 2018 (dictamen pericial).\nContracte de la targeta.\nRebuts o liquidacions rebudes de l’entitat (per correu o a través de la plataforma online).\nA Roig & Roig Economistes – Advocats – Auditors analitzem de forma gratuïta el contracte de la vostra targeta de crèdit per a verificar si és transparent i si el tipus TAE pactat és abusiu, així com les liquidacions que ha efectuat l’entitat bancària per a verificar el tipus TAE efectivament aplicat i calcular la quantitat que s’ha pagat de més.\nTags#ClàusulesAbusives, #ComReclamarContraElBanc, #CondicionsBancaries, #TargetaRevolving, #TargetesBancaries, #TargetesCrèdit